(Wêne: Rûdaw] 



Jjj^ J jLcU-U Jj A^W<Lo 

(S*J*J*A cP 6 j0 6 J 


ûl^ 




“^JJdjUtJ *#j4jU£j j^Aj' 


jLL_uJjj£ ^L>j 

jJ Lj j^SjJ jSjjJJ 



12 ◄ 


16 ◄ 


;a®k 


/V 1 I ÇAPA EWRÛPA 

JSH HJh ^Hv ^HH Xwînerên 

W bêtirdizanin 


Deutschland 1,50 Euro | Nederland, Belgique, France 1,50 Euro | Schweiz 2,70 CHF | England 1,40 GBP | Sverige 21,00 SEK | Danmark 15,00 DKK 


Xwendekaran pêlavên xwe bilind kirin 


HEVPEYVÎN 



Endamê berê yê MIT'ê Mahir Kaynal 
got ku Amerîkî ji îraqê vedikişin û 

"Kurdistan ava dibe” 

Di meşa ji bo protestokirina revandin û kuştina Serdeşt Osman de, xwendekaran pêlavên xwe hildan 


Arî Osman Hewlêr 


R oja 10'ê vê mehê, di meşa 
xwendekarên Zanîngeha Se- 
lahedîn ya ji bo şermezarkirina 
revandin û kuştina xwendekarê 
Zanîngeha Selahedîn, Serdeşt 
Osman de, hejmareke xwendeka- 
ran pêlavên xwe hildan. Xwende- 
karên ku ji bilî galonê avê, 


pêlavên xwe jî bilind kiribûn, 
gotin kes nehat guhdariya wan 
bike, lewma dema Serokê Parla- 
menê Kurdistanê, Dr. Kemal Ker- 
kûkî, ji parlamenê derket, beşeke 
xwendekaran pêlavên xwe weke 
nîşaneke hêrsbûna ji Serok û 
Parlamena Kurdistanê bilind 
kirin. Yek ji wan xwendekarên 
pêlavhildêr got: "Em du demji- 


mêran rawestiyan, kes nehat du 
peyvan bêje me, loma me ev tişt 
kir.” 

Li gor xwendekarekî beşdar, ti 
planeke wan nebû ku pêlavên 
xwe bilind bikin: "Planeke me ya 
wiha tune bû, kesekî ew kar kir û 
me jî bi zarî wî kir, em hemû der- 
dora 100 kesî bûn.” Xwendekarê 
Koleja Wêje ya Zanîngeha Sela- 


Ji bo protestokirina 
kuştina rojnamevan 
Serdeşt Osman, bi 
dehan xwendekarên 
Zanîngeha Selahedîn 
du demjimêran li ber 
deriyê Parlamena 
Kurdistanê li Hewlêrê 
rawestiyan, lê ti kesî 
pêşwaziya wan nekir. 
Ji bo şermezarkirina 
vê helwestê wan 
pêlavên xwe hildan. 


hedîn, Aram Ebdulbaqî yê 23 salî 
wê tevgerê asayî dihesibîne û ji 
Rûdawê re diyar kir: "Bilindki- 
rina pêlavan nerazîbûnek bû, ji 
ber ku em gelek sekinîn û kes 
nehat bersiva me bide.” Lê Hêdî 
Rehman yê 24 salî diyar kir ku 
eger wî bizaniya ku di meşê de 
wê galonên av û pêlavan hildin, 
ew ê qet beşdar nebûye. 


"Ergenekona Sûriyê” 
xortên Kurd dikuje 

I i sala 2004'an û bi vir ve 36 xortên Kurd di 
nav artêşa Sûriyê de hatine kuştin. Rayeda- 
ren artêşê bêyî ku sedema kuştina xortên Kurd 
eşkere bikin, cendekên wan bi ser malbata 
wan de dişînin û di serê xelkê de gelek pirs, şik 
û gumanan çêdikin. 

Herî dawî leşkerê Kurd Xebat Hesen Elîko 
(21) li ser sînorê Sûriyê û îraqê hat kuştin û 
şîna giran bi ser malbata wî ve girt. Kurdên 
Rojavayê Kurdistanê vê helwesta rayedarên 
Sûriyê rûreş dikin û bawerin ku ev xortên 
Kurd bi destê rêxistinek veşartî tên kuştin. Si- 
yasetmedarê Kurd yê Rojavayê Kurdistanê 
Selah Bedredîn di vê derbarê de ji Rûdawê re 
behsa hebûna "Ergenekona Sûriyê” kir. 


Dîsa li hev nakin! 


B i hefteyan e ku guftûgoyên 
derbarê guhertina hinek 
xalên Destûra Bingehin a Tirkiyê 
ji rojeva wî welatî û Kurdan der- 
nakevin. Di destpêkê de nîqaşên 
li ser hebûn an tunebûna pakê- 
tek wiha dihatin kirin. 

Piştî ronî bû ku Hikûmeta 
AKP'ê pakêtek ji hinek xalan girê 
dide, bazara li ser naverok û pêş- 
niyazên ji bo guhertina wan 
xalan dest pê kirin. 

Li aliyekî partiyên muxalefetê 
yên Tirk (CHP û MHP) bi her 
awayî hewl dan ku guhertinên di 
Destûra Bingehin de asteng 


bikin û AKP bi parçebûna welêt 
tawanbar kirin. Li aliyê din jî 
partiya Kurdan a di Parlamena 
Tirkiyê de, BDP'ê hewl da ku li 
ser hinek xalan bi AKP'ê re ba- 
zarê bike. 

Piştî diyar bû ku AKP ji bo pe- 
sendkirina pakêta guhertina 
Destûra Bingehîn wê referan- 
dûmekê li dar bixe, partiyên 
kurdan dîsan bûn xwedî hel- 
westên cuda. HAK-PAR û 
KADEP daxuyandin ku ew ê 
piştgiriya pakêtê bikin û BDP jî 
dibeje ku ew ê piştigiriya pa- 
kêta AKP'ê nekin. 





KADEP 

Ako Mihemed Şiwanî Kerkûk 

D i civîna roja 5'ê Gulan a 
2010'an de, Civata Parêzgeha 
Kerkûkê dosya gendeliyê di pro- 
jên Kerkûkê de raxist ber çavan. 
Di civînê de Serokê Civata Parêz- 
geha Kerkûkê, Rizgar Elî, got ku 
hinek fermanber bi awayekî eş- 
kere gendeliyê dikin. Endamên 
Civata Parêzgeha Kerkûkê jî pê- 
dagiriya xwe ragihandin ku ew 
kesên destên wan bi gendeliyê de 
heye, divê bên dadgehkirin. Li gor 
îstatîkan, Kerkûk di warê gende- 
liyê de, yekem bajarê îraqê ye. 

Kerkûkî kêfxweş in ku Civata 
Parêzgehê biryar daye gendelka- 
ran bide dadgehê. Parêzer Elî Fe- 
tahê Kerkûkî dibêje ku gendeliyê 
rêveberiya bajar pêçaye, loma tê 
xwestin di demeke kurt de ew ji 
holê bê rakirin: "îdareya bajar 
xemsar bû. Loma ger em rê li pê- 
şiya vê diyardê negirin, wê xelkê 
bajêr helwêsteke din bigrin.” 

Parêzgarê Kerkûkê Evdilreh- 
man Mistefa jî diyar kir ku diyar- 
deya gendeliyê bi awayekî 
berfireh heye û divê bê nehiştin: 
"Her kesê bi gendelîkirinê tomet- 
bar be, divê here pêşiya dadgehê.” 
Parêzgar destnîşan kir ku ew ê 
lîsteke navan amade bikin û bişî- 
nin dadgehê: "Ger îspat bû ku ke- 
sekî gendelî kirine, divê ew sizaya 
xwe wergire û em jî piştevaniya 
biryarên dadgehê dikin.” ► 2 


Qaçaxtiya Mirovan 

Qaçaxçiyekî berê 
behsa karê we kir ► e 

Mentalîteya 

Serdestan 

îran meytan jî radestî 
malbatên wan nake ► 5 

Diyar Dêrsimî 

Di 1. fîlmê xwe de 
aşiqê keça axa bûye ► s 

Rûdaw 


Statûya Kerkûkê 

Vê carê li Parîsê 
hat guftûgokirin 


Di referandûma li ser pakêta guhertina Destûra Bingehîn de 

Partiyên Kurdî dîsan ne yek deng in 


Ergîn Opengîn Parîs 




Rûdaw 


R oja 14'ê vê mehê Înstîtûya 
Kurdî ya Parîsê sempozyû- 
meke navnetewî bi sernavê IHSta- 
tûya Kerkûkê û Madeya 140 a 
Destûra Îraqî: Kêşe û Perspektîflzl 
sazkir. Di sempozyûma li avahiya 
Senatoya Franseyê pispor û siya- 
setvanên Ewrûpî, Kurd û Îraqî, li 
ser [ZlPisgirêka Kerkûkê: Duhî û 
îrolzl û IzlCîbicîkirina madeya 1400 
axivîn. 

Yekbi beşdaran, Parêzgarê Ker- 
kûkê Ebdilrehman Mistefa, got ku 
ji çaran yekê dahata îraqê ji pet- 
rola Kerkûkê ye, lê Kerkûk ji hemû 
parêzgehan bêpartir e û diyar kir 
ku eger nexweşxane û zankoyên 
baş hebin, xelk wê razî bibe û ew 
komikên têkder jî wê bêbehane 
bimînin. Mistefa behsa rola Bex- 
dayê kir û got Bexda ne xwediya 
dilxwazî û vîzyona çareserkirina 
kêşeyane. 

Wezîrê Zanist û Teknolojiyê yê 
îraqê û Serokê Lijneya Bala ji bo 
Cîbicîkirina Madeya 140, Dr. Raid 
Fehmî, jî da zanîn ku hemû pêkha- 
teyên li Kerkûkê hevbîr in ku ji bo 
çareserkirina kêşeyan bi tenê rêya 
diyalogê heye. Dr. Fahmî diyar kir 
ku li Kerkûkê mînorîteyeke xwe- 
dan tesîr heye ku nahêlin madeya 
140 bê cîbicîkirin. Wî herwiha got 
nufûsjimêriya 1957'an pêbawere, 
lewre rêya herî aqilane ji bo Ker- 
kûkê, rêkxistina referandûma ser 
bingeha wê nufûsjimêriyê ye. Dr. 
Fuad got divê vegera Kerkûkê li 
ser bingeha hevbîriya pêkhateyan 
be, wekî din wê kêşeya Kerkûkê 
her bimîne û bê nav sînorên Kur- 
distanê. 

Endamê Komîteya Bala ya Tur- 
kemenan ji bo Cîbicîkirina Ma- 
deya 140, Tehsîn Kahiye jî behsa 
zulma li Turkemenan kir û diyar 
kir ku cîbicîkirina madeyê bi lez û 
bez nabe. Bi ya wî tiştê giring ew 
e ku di navbera layenan de hev- 
karî û danûstandinê xurt be. 

Dr. Mihemed îhsanê kevnewe- 
zîrê ji bo navçeyên li derveyî He- 
rêma Kurdistanê, anî ziman ku 
piraniya şer û kêşeyên borî ji ber 
Kerkûkê bûn û bi grafîk û tabloyan 
gorankariyên di nufûs û erdê pa- 
rêzgeha Kerkûkê de nîşan dan. 
îhsan eşkere jî kir ku destpêkê 
desthilata Kurdan li ser pirsa Ker- 
kûkê û madeya 140 zêde zelal 
nebû û diyar kir ku hîç astengeke 
teknîkî li ber cîbicîkirina madeya 
140 nîne. 

Serokê Lîsta Hevpeymaniya 
Kurdistanê li Kerkûkê, Necmedîn 
Kerîm, jî got divê Kurd niyetpakiya 
xwe bidin bawerkirin. Bi baweriya 
wî îmkan û xizmetguzariyên baş 
wê xelkê navçeyê bighîne hev û 
diyar kir ku vekişiyana leşkerê 
DYA'ê berî çareserbûna kêşeya 
Kerkûkê wê bibe şaşî û bêberpirs- 
yarî. Ew dibêje divê rêveberiya 
Kurd qebûl bike ku lazim e Kerkûk 
di nav Kurdistanê de statûyeke 
taybet wergire û di Parlamena 
Kurdistanê de ji bo pêkhateyên 
ne-Kurd kota bêne terxankirin. 


Yuksel Avşar 

Firat Kelehkî Hewlêr 

P akêta guhertina Destûra Bin- 
gehîn a Tirkiyê li meclîsê hat 
pejirandin û pêşkêşî Serkomar 
Abdullah Gul kirin. Gul pesend 
pakêt kir û li ser biryara Saziya 
Bilind a Hilbijartinan referan- 
dûm di 12'ê îlonê de tê kirin. 
Berî pakêt bikeve referandûmê 
partiyên Kurdî yên Bakurê Kur- 
distanê BDP, HAK-PAR û KADEP 
jî ketin tevgerê: BDP dibêje ku 
ew deng nadin pakêta guhertinê, 
lê herdu partiyên din ên Kurdî 
dibêjin ku ger bi giştî ne bi dilê 
wan jî be, lê dîsa wê deng bidin 
pakêtê. 

'Em nikarin ji her tiştê AKP re 
bêjin belê' 

Di derbarê pêvajoya referan- 
dûmê de Cîgirê Serokê Koma 
BDP'ê Bengî Yildiz ji bo Rûdawê 
axivî û da xuyakirin ku di dema 
nîqaşên pakêta guhertina Des- 
tûra Bingehîn de xwestine bibin 
hevkar, lê AKP'ê hîç daxwaz û 
pêşniyarek wan li ber çavan ne- 
girtiye û lewra ew nikarin bi vî 
awayî piştgiriyê bidin AKP'ê û 
ew çi bibêjin bi peyde herin, bêyî 
ku helwêstek wan hebe. Yildiz 
ragehand ku berî her kesî ew 


Bayram Bozyel 


dixwazin destûrek nû bê amade- 
kirin û got: "Em dixwazin destû- 
rek bê amadekirin ku daxwazên 
Kurdan tê de cîh bigrin. Mafên 
Kurdan bên parastin. Ji zimanê 
dayikê bigre heta perwerdeya 
Kurdî. Herwiha rakirina bendava 
ji sedî 10 jî. Lê mixabin AKP qet 
xwe nêzîkî daxwazên me nake, 
loma em jî di referandûmê de 
deng nadinê." 

'Em ê di referandûmê de 
bêjin erê' 

Cîgira Serokê Giştî ya Partiya De- 
mokrasiya Beşdar (KADEP) Yuk- 
sel Avşar jî ji Rûdawê re 
ragehand ku ew dixwazin ji des- 
tûra 12'ê îlonê rizgar bibin, 
lewra ew ê di referandûmê de 
deng bidin pakêta guhertinê: 
"Guhertin kêm in û pirsa Kurd jî 
çareser nake. Lê rê xweş dike û ji 
bo demokratîkbûnê jî pêngavek 
ber bi pêş e. Bi milyonan kes bûn 
qurbanê vê destûra niha ku ber- 
maya darbeya 12'ê îlonê ye. Çi 
guhertin û sererastikirin tê de 
bên kirin di berjewendiya gel de 
ye. Ji ber ku em van guhertinan 
girîng dibînin, em ê di referan- 
dûmê de dengê 'erê' bidin." 

Li ser wêya ku BDP dibêje 'ew 


guhertinan bike, wek daxistina 
partiyan û mijarên darazê. Bê 
guman ev guhertin pirsa Kurd 
çareser nake, lê ji bo çareseriyê 
zemînê xurt dike, astê demokra- 
siyê bilind dike û di heman demê 
de ji bo pêvajoya çareseriyê at- 
mosferek erênî çêdike. Lewra 
herçiqas ne bi dilê me jî be em 
van pêngavan erênî dibînin, rê 
divekin û em ê di referandûmê 
de deng bidin guhertina des- 
tûrê." 

Derbarê daxuyaniyên KADEP 
û HAK-PAR'ê de ku dibêjin pa- 
kêta AKP'ê pirsa Kurd çareser 
nake, lê ji ber rê vedike wê di re- 
ferandûmê de piştgiriyê bidinê, 
Yidiz bi pirsa "Madem hûn diza- 
nin pirsa Kurd çareser nake çima 
didin pey?" bersiva wan dide û 
didomîne: "AKP Kurdan wek mu- 
xatab nabîne, heta em bidin pey. 
Ne tenê Kurdan, kesî muxatap 
nabîne. Rê li ber demokrasiyê 
vedike, guhertinan dike. Kîjan 
demokrasî? Girtina zarokan, yan 
darizandina nûnerên Kurd di 
zîndanan de? Bila êdî em xwe 
nexapînin. Di pakêta AKP'ê de 
tiştek ji bo Kurdan tune, lewra 
em dengê 'erê' nadinê." 


Bengî Yildiz 


deng nadin guhertina destûrê' jî 
Avşar nerînên xwe wiha anîn 
ziman: "Ez fam nakim çima BDP 
wiha dike. Tu dibê qey xwe dixe 
qalibê CHP û MHP'ê. Bi rastî ez 
van daxuyaniyên wan wek bext- 
reşiyekê dibînim. Bingehê wan 
ne wek wan difikire. Bi gelek 
kesên wan re axivî me, ne wek 
wan difikirin. Mesele çi ye gelo 
ku naxwaze guhertin çêbibin? 
Ew jî mijarek din e." 


'AKP dixwaze hinek 
guhertinan bike' 


Bi daxuyaniyekê ji bo Rûdawê, 
Serokê Giştî yê Partiya Maf û 
Azadiyan (HAK-PAR) Bayram 
Bozyel jî dibêje her çiqas ev pa- 
kêta han bi giştî ne bi dîlê wan e 
jî, lê dîsan wê di referandûmê de 
deng bidinê: "Wek HAK-PAR'ê 
daxwaza me destûrek nû ye li 
ser bingeha qebûlkirina nas- 
nama Kurd û saziyek wekhev ji 
bo gelê Kurd û Tirk. Lê dema 
mirov berê xwe dide tabloya 
meclîsa Tirkiyê, tiştekî wiha niha 
ne mimkun e." 

Bozyel wiha axivî: "Wek di- 
xuye, partiya rêzdar Erdogan 
AKP di çarçoveya guhertinên Ye- 
kîtiya Ewrûpa de dixwaze hinek 

îsal sê leşkerên Kurd hatin kuştin 

"Ergenekona Sûriyê” leşkerên Kurd dikuje 


Li nav artêşa Sûriyê kuştinên gomanbar didomin. 


Kuştina eskerên Kurd di serê xelkê de pirsên mezin çêdike 



Besam Mistefa 


D i roja 06'ê Gulan'a.2010'an 
de, binemala leşkerê Kurd 
Xebat Hesen Elîko (21) yê ji ba- 
jarê Efrînê ku li navçeya Bokemal 
li ser sînorê di navbera Sûriyê û 
Iraqê de, di nav artêşa Sûriyê de 
leşker bû, termê kurê xwe wer- 
girt. Binemala Elîko bi guman e 
kurê wan bi destê berpirsên ar- 
têşê hatibe kuştin û artêş jî îdîa 
dike ku wî di şerekî de jiyana xwe 
ji dest daye. 

Leşkerê Kurd Xebat Hesen 
Elîko berî çar mehan tev li artêşa 
Sûriyê bûbû û ji bo xalek pişknînê 
li ser sînorê Sûriyê û Iraqê hatibû 
veguhaztin. Leşkerên hevalên 
Xebat ragihandin ku şerek derke- 
tiye holê, di encamê de du gulle li 
dilê wî ketine, gulleyek li destê wî 
jî ketiye û jiyana xwe ji dest daye. 
Hêzên ewlekariyê nehiştin bine- 
mala Xebat awirek dawî li termê 
kurê xwe bidin, loma gumanên 
wan zêde bûn ku Xebat jî wek ji- 
marek zêde ya leşkerên Kurd bi 
destê berpirsên xwe hatibe kuş- 
tin. 

Çîroka kuştinên bi guman di 


Selah Bedredîn 


nav rêzên artêşa Sûriyê de vedi- 
gere Nîsana 2004'an dema ku 
Xêrî Cindo yê ji Amûdê hat kuştin 
û heta Xebat Elîko dirêj dibe, heta 
niha di navbera herduyan de 36 
kesên din jiyana xwe ji dest dane. 

Di derbarê kuştina leşkerên 
Kurd ên di leşkeriya Sûriyê de ni- 
vîskar û siyasetvanê Kurd Selah 
Bedredîn ji bo Rûdawê ragihand: 
"Kuştina leşkerên Kurd ji 2004'an 


Dîmenek ji otomobîlek artêşa Sûriyê 


ve piştî serhildana Qamişlo ya 
Adara 2004'an dest pê kir. Ev tak- 
tîkek e û dewleta Sûriyê dixwaze 
bi vî awayî Kurdan çavtirsandî 
bike, nemaze ku kesên tên kuştin 
bi tevahî ciwan in û ji seranserê 
navçeyên Kurd in. "Heta niha zê- 
deyî 35 leşkeran di rewşên ne 
diyar de li leşkeriyê hatine kuştin. 
Lê belge nînin ku ev qeza û qeder 
e. Berpirsên artêşê ti kesî dadgeh 


nakin û li van bûyeran nakolin, lê 
bi tenê terman radestî binemalên 
wan dikin." 

Selah Bedredîn ku berê serokê 
Partiya Hevgirtina Gelê Kurd li 
Sûriyê bû, destnîşan kir ku kuş- 
tina leşkeran pîlanek e û "rêxisti- 
nek nehênî" li bin çavdêriya 
dewletê van kiryaran cîbicîh dike: 
"Dibe ku haya berpirsên leşkeriyê 
ji hebûna vê rêxistinê nebe, lê Er- 


genekon'eke Sûriyê jî heye. Ev rê- 
xistina nehênî karên din jî li dijî 
Kurdan dike. Bi baweriya min wê 
ev kar bidomin ji ber rêjîm bi tirs 
e û naxwaze milet jiyanek normal 
bijî." 

Endamê serkirdayetiya Partiya 
Azadî ya Kurd li Sûriyê Kawa 
Azîzî, balkişand ser mijara kuş- 
tina leşkerên Kurd û hincetên 
berpirsên artêşê derbarê jinav- 
çûna leşkeran red kir û got: 

"Rêjîma Sûriyê li ser bingehek 
şovînî hatiye avakirin û ew bi xwe 
wek Ergenekon e. Wê kuştina leş- 
kerên Kurd bidome û dibe ku zê- 
detir jî bibe, bi taybetî ji ber ku 
hêzên siyasî yên Kurd ne di wê 
astê de ne ku karekî bikin û ban- 
dorê li hikûmetê bikin." 

Di vê derbarê de rêxistinên pa- 
rastina mafên mirovan li Sûriyê 
kuştina leşkerên Kurd şermezar 
dikinû dibêjin:"Em daxwaz ji hi- 
kûmeta Sûriyê dikin ku lêkolînek 
ciddî di van bûyeran de bike û se- 
demên rastiyên van kuştinan ji bo 
raya giştî ya Sûriyê û Kurdan 
diyar bike. Divê tawanbar seza- 
yên xwe wergirin û êdî dawî li vê 
diyardeya tirsnak bê anîn." 


Dema zarok bû wenda bû, ew tev du zarokan vegeri 


dayika xwe 


Piştî 19 salan Şîlan vegeriya Helebçe 

Şîlan a bê xwedî ku di reva milyonî de ji mala xwe wenda bûbû, bi zorê dan kalemêrê 40 salan ji wê mezintir 


Newzad Mehmûd 

Silêmanî 

D i monumentê Helebçe de ji 
bilî girseya germ ku li benda 
derketina Elî bûn, jinek bi xem- 
gînî rûniştiye, dixwaze dayika 
xwe ya ku berî 19 salan destê 
wan ji hev bûbû, bibîne. 

Dema koçberiya milyonî ya 
Kurdan dest pê kir, temenê Şîlanê 
heft sal bûn, lê niha zarokekî 7 
salî li tenişta wê ye û herdem jê 
dipirse: "Dayê, kanê dapîra min? 
Ma te ne got ezê te bibim cem da- 
pîra te?." Piştî du demjimêrên 
hevdîtina li gel Rûdawê, Şîlan kes 
û karên xwe dibîne. 

Koçberiya milyonî ya Kurdan a 
li buhara 1991'ê, malbata Şîlanê 
jî xist nav pençeyê xwe. Şîlan li 
deriyê sînorê Seyranben ji dayika 
xwe wenda bû: "Dema li ser sînor 
wenda bûm, zilamekî ez birim 
mala xwe li bajarê Bokanê." Zi- 
lamê bi navê Rehman, Şîlanê dibe 
mal û wê xwedî dike, lê Şîlan wek 
Elî pesnê mala Rehman nade: "Pir 
li gel min xerab bûn, nedihiştin 
herim derve yan bixwînim." 

Di roja yekem de, Şîlan a 7 salî 
hest dike ku êdî sîbera dilovaniyê 


ji ser hat rakirin: "Jina Rehman li 
gel min pir xerab bû, rojekê min 
jê re got dayik û bavên min kî ne, 
wê porê min kişand û pehînek li 
min xist." Şîlan herwiha dibêje: 
"Di zaroktiyê de herdem li mal 
kar bi min dikirin." 

Rondikên Elî bi ser malbata wî 
ya Îranî û malbata ku piştî vegera 
xwe dît dabeş bûbûn: "Navê jina 
Rehman, Nehîn bû, Nehîn pir ji 
min aciz bû, keçek wê jî hebû, bi 
kêfa xwe diçû derve û di nav za- 
rokan de dilîzt, lê nedihişt ez 
herim derve." 

Şûkirina Şîlanê 

Piştî heft salan mijara şûkirina Şî- 
lanê tê rojevê. Ev mijar ji bo Şîlan 
a bêkes dibe hêviyek, lê: "Dema 
min bihîst ku ew dixwazin min 
bidin kê, ez razî nebûm û pir giri- 
yam ku min nedin mirovê bi te- 
menê xwe pir ji min mezintir." 

Şîlan Heme Emîn neçar dibe 
biryara wan bipejirîne û li gel mi- 
rovekî ku 40 salan jê mezintir e, 
bizewice: "Ez neçar kirim, bi wî 
re zewicîm û niha du zarokên 
min ên bi navên Selam û Felah ji 
wî hene. Ev mirov li gel min baş- 

Şîlan Heme Emîn 


tir bû, lê pîr bû." 

Di derbarê hevjînê xwe yê pîr 
de ku naxwaze nav û navnîşana 
wî eşkere bike, Şîlan dibêje: "Ew 
li gel min ne xerab bû û dema min 
gotê ez dixwazim biçim kes û 
karên xwe bibînim, ew nebû rêgir 
lê got divê tu min agahdar bikî." 


Niha Şîlanê xizmên xwe dîtin, 
biryar daye qet venegere îranê. 
Piştî hevjîniyê, Şîlan êdî dikare 
azadiyeke berfirehtir bi dest ve 
bîne û here derve, lê ji bo kar û 
peydekirina qûtê zarok û hevjînê 
xwe yê pîr: "Ez li nav zeviyan 
diçûm kar û min Sêv diçinîn. Çi 
kar hebûya min dikir. Jiyana min 
hemû koçberî û bextreşî bû." 

Herdu zarokên Şîlanê, Selam ê 
7 salî û Felah ê 8 salî pir caran 
guhdariya çîrokên xemgîn û dil- 
şewat ên dayika xwe kirine, ew 
herdem bi hêvî bûn ku dayika 
wan vegere Helebçe, kes û nasên 
xwe bibîne û êdî bikarin peyvên 
wek dapîr, xal û met bi kar bînin. 
Cara yekem e Selam li gel dayika 
xwe hatiye û li Helebçe ji miro- 
vekî re dibêje xalo. 

Rêveberê şehîdan, cîgirê se- 
rokê şaredariyê û rêveberê mo- 
numentê Helebçe, sê kes in ku 
Şîlan nizane çawa sipasiya wan 
bike: "Ew gelek li gel min westi- 
yan, ew kesên pir mezin û hêja 
ne." Rêveberê Rêveberiya Şehî- 
dên Helebce, Sadûn Mihemed 
Salih, dibêje di destpêkê de me 
hizir kir ku Şîlan ji wendabûyên 
kîmyabarana Helebçe ye, loma 


me ew bir ser mezarê şehîdan, 
ew li wir bê hiş ket. 

Vegera bo cem dayika xwe 

Demjimêr 5'ê êvara 9'ê Gulan a 
2010'an, li navçeya Sîrwan a li kê- 
leka Helebçe; Şîlan mala ku berî 
19 salan jê wenda bûbû, dît. Bi- 
rayê Şîlanê, Emîr Heme Emîn, di- 
bêje: "Dema min ew dît di cih de 
min zanî ew xûşka min e û min 
hembêza xwe jê re vekir. Ji dema 
ku wenda bû, me herdem lê pir- 
siye, lê me ti encam bi dest nexist. 
Divê Şîlan li ba me bimîne û em 
êdî qet nahêlin ew vegere îranê." 

Kurê xalê Şîlanê, Cebar Hacî Elî, 
dide zanîn ku Şîlan li leşkergeha 
Şuşmê ji dayika xwe wenda bû: 
"Rewşa dayik û birayên wê pir 
xerab bû. Piştî kîmyabarana He- 
lebçe ew hatin Sîrwan û sala 
1990'an bavê wan mir." 

Şîlan a herdem behsa dayika 
xwe dikir, dema vegeriya mal da- 
yika wê ne li malê bû, ew çûbû 
mala xizmekî xwe. Selam kurê Şî- 
lanê yê biçûk bi vegera nav kes û 
nasên xwe kêfxweş e: "Pir kêfx- 
weş im ku me mala dapîra xwe 
dît. Vir pir xweş e. 

Rûdaw 


"Beşdarbûna Kurdan pêwîstiyek siyasî û exlaqî ye" 

Kerar Xefacî ji Rûdawê re diyar kir ku di mekanîzmên çareserkirina pirsgirêka Kerkûkê de nakokî hene 


S erokê Grûpa Siyasî ya Baskê 
Sedr, Kerar Xefacî, ku 40 kursi- 
yên wan di parlamenê de hene û 
ew mezintirîn û bihêztirîn hêza si- 
yasî ya îraqê ne. Navbirî bi eşkere 
radigehîne: “Têbîniyên me li ser 
karê Malikî hene.” Kerar Xefacî ra- 
gihan ku ti têbîniyek wan li ser 
berbijarbûna Mam Celal a ji bo Se- 
rokkomariya îraqê tune. 

Rûdaw: Gelo hevalbendiya nav- 
bera Dewleta Yasa û Hevben- 
diya Nîştimanî ya îraqê yekalî 
bûye, yan hê pirsgirêk mane? 

Kerar Xefacî: Pirs bi dawî bûye, lê 
heta ku hemû aliyên din di pêka- 
nîna hikûmeta dahatû de beşdar 
dikin, wê karê me her bidome. 

We li ser çi bingehê li hev kir? 

Me li ser çend bingehan lihev kir; 
yek ji wan ew e ku serokê hikû- 
meta dahatû û kabîneya wî divê 
pêbendî wê bernameyê bin ku ji 
bo çar salên dahatû tê diyarkirin. 
Em dixwazin kesên di hikûmeta 
dahatû ya îraqê de postan digrin, 
xwedî şiyan bin. Xala sereke ku b- 
hevkirina me herdu lîstan li ser 



Kerar Xefacî 

çêbû, prensîba lihevkirin û razî- 
bûna li ser hemû postan e ku bi 
ser herdu lîstan tên parvekirin, bi 
taybet posta serokwezîriyê. 


We rexneyên tund li Malikî gir- 
tin, gelo we li hev kiriye Malikî 
nebe serokwezîr? 

Em wek Baskê Sedr li gor ferzên 
hatine kirin û gelek ferzkirinên 
din tevdigerin. Herkesê posta se- 
rokwezîriyê werbigre, emê karên 
wî ronî bikin ku gelo dikare wê 
postê werbigre yan na. Em ji bo 
serokwezîriyê kesekî hildibijêrin 
û diyar dikin ku ji bo kirîz û pirs- 
girêkan nav û nîşanek nebe, belku 
nav û nîşanek be ji bo çareseriyê. 
Me gelek têbînî di derbarê karê 
çar salên borî yên Malikî û hikû- 
meta wî de hene. 

Tê gotin hûn bi merca ku Malikî 
nebe Serokwezîr ketine nav he- 
valbendiya du lîsteyan? 

Baskê Sedr dixwest bo serokwezî- 
riyê çend berendam hebin. Niha 
ew merc hatiye cîbicîkirin û çen- 
dîn kes ji bo serokwezîriyê hatine 
berbijarkirin. Em bawer in ku divê 
kes xizmeta projeyan bikin, ne 
proje xizmeta kesan bikin. 

Berbijarên we yên diyar kî ne? 

Herçiqas hê gotûbêj didomin jî, lê 


navê Dr. Îbrahîm Caferî, Nûrî Ma- 
likî, Cafer Sedr, Adil Ebdulmehdî û 
Hisên Şehristanî hene. 

Hûn wek Baskê Sedr ji bo se- 
rokwezîriyê piştgiriya kê dikin? 

Ji ber nîqaşên derketin holê, me 
dengdana gelê îraqê kir pîvan, 
wan jî biryar dan Dr. Îbrahîm Ca- 
ferî bibe serokwezîr. Raya giştî ew 
pejirand. Loma Îbrahîm Caferî bi 
fermî berbijarê me ye. 

Hin kes bawer in ku piştî hev- 
peymaniya herdu hevbendiyên 
we, êdî bandora karta Kurdan 
wek berê tune? 

Em li gel hemû aliyên serkeftî tev- 
digerin û pêwîst e bi rêz û hurme- 
tan bên temaşe kirin. Divê em 
hemû aliyan di hikûmeta nû de 
beşdar bikin, ji ber derket holê ku 
beşdarnekirina hemû aliyan dibe 
sedema derketina pirsgirêkan. 
Loma em li ser beşdarîkirina Kur- 
dan di hikûmeta dahatû de pêda- 
gir in. Pêwîstiyek exlaqî û siyasî ye 
ku hemû aliyên îraqê, li gel wan jî 
Kurd di hikûmetê de beşdar bin. 


Gelo hevpeymaniya we û serok- 
wezîrê dahatû dikare daxwazi- 
yên Kurdan cîbicî bike, di nav 
wan de madeya 140? 

Kerkûk axa îraqê ye, nabe ti aliyek 
hewlê bide aliyê din ji holê rake, 
Qanûna Bingehîn ji bo çareserki- 
rina madeya 140'ê bingeh e, lê 
pirsgirêk di mekanîzmên çareser- 
kirina wê pirsê de ye. 

Encamên gotûbêj û civînên we 
li gel Kurdan gihan kû derê? 

Di çend rojên borî de em li gel ser- 
kirdeyên Kurd civiyane û di da- 
hatû de jî civînên me zêdetir dibin. 
Em bi hev re gotûbêjan dikin û ba- 
weriya xurt a me ji hev heye. Em 
wiha fêm dikin ku ji Lîsta îraqiye, 
Kurd ji me nêzîktir in. 

Gelo têbîniyên we li ser berbi- 
jarkirina Mam Celal bo serok- 
komariyê hene? 

Ti têbîniyên me li ser kesatiya 
Celal Talabanî ji bo berbijarkirina 
wî ya serokkomariyê tune. 

Hevpeyvîn: 

Hêmin Baban Rehîm 


Qeteriye û Fly Dubai jî ♦ 
berê xwe didin asîmanê Kui 


QATAR 


AIR WAY S iUjJ=LiJ i 


Merîwan F. Saleyî Hewlêr 

Oîrketên asimanî yên Qeterî ku 
y yekji şeş şîrketên asimanî yên 
cîhanê ye û xizmetguzariyên pênc 
stêrkî pêşkêş dike, bi nêt e îsal 
geştên xwe ji bo sê bajarên îraqê 
dest pê bike. Rêveberê kargêrî yê 
şîrketên asimanî yên Qeterî 
Ekber Elbekir, ragihand ku firoke- 
yên wan dikarin êdî geştên asi- 
manî bibin bajarên Hewlêr, Bexda 
û Necef: “Em çaverê dikin ku hej- 
mara firokeyên me zêde bibin, 
piştre emê geştên xwe ji bo îraqê 
dest pê bikin.” 

Şîrketên asimanî yên Qeterî ku 
buroya wê ya sereke li firokxa- 
neya Doha ya paytextê Qeter e, 
niha geştên asimanî dibin 100 
deverên cîhanê. Di heman demê 
de, şîrketên asimanî yên Fly 
Dubai çavê xwe berdane bazara 
îraqê. Xeys Al-Xeys ji bo Ajansa 
AP ragihand: “Bê guman îraq jî di 
radarên me de ye û çend caran 
me seredana wê kir.” 

Ji bilî firokxaneya Bexda, Hew- 
lêr û Necef, Fly Dubai çavê xwe 
berdaye firokxaneya Silêmaniyê 
ya navnetewî û firokxaneya ba- 




ane 


Heta dawiya 
salê wê 30 şîrketên 
asimanî yên 
navnetewî bên 
Hewlêrê 


jarê Besra, ew niha li gel karbi- 
destên îraq û îmaratê gotûbêjan 
dike. 

Li gor agahiyên berpirsekî fi- 
rokxaneya navdewletî ya Hew- 


'"dubat 


lêrê ku nexwest navê xwe eşkere 
bike, heta dawiya salê tê çaverê- 
kirin ku 30 şîrketên asimanî yên 
navdewletî geştên xwe ji bo ba- 
jarê Hewlêrê, dest pê bikin: “Niha 
em li gel hinek şîrketên asimanî li 
Ewrûpa gotûbêjan dikin. 

Kêfa Kurd û biyaniyan 
jî xweş e 

Kurdistanî û rûniştvanên biyanî 
yên herêma Kurdistanê jî li hem- 
ber zêdebûna hejmara şîrketên 
asimanî kêfxweşiya xwe nîşan 
didin. Elî Mîran ku li Hewlêrê kar- 
mendekî buroya asimanî ye, 
diyar kir ku zêdebûna hejmara 
şîrketên asimanî derfeta bazir- 
ganî û berhênanê li herêma Kur- 
distanê zêdetir dikin: “Bêtiriya 
rêwîngan wê rasterast ji herêma 
Kurdistanê bifirin welatên xwe.” 

Jina Filîpînî Moy Glang, ku nê- 
zîkî şaş salan e li Hewlêrê kar 
dike, dibêje: “Berê ger ez biçûma 
Flîpîn, pêwîst bû di çend welatan 
re derbas bibim heta bigîhim we- 
latê xwe. Lê niha asantir bûye û 
dikarim bi geştekê bigihim Mani- 
layê.” 


Abonetiya Rûdaw 

îranê ji tirsa nerazîbûna gel 


Meytan radestî malbatan nake 

Li gor qanûna Komara îranê jî 4 kesên Kurd ne yasayî hatine darvekirin 



Diya Kurdê darvekirî, Ferzad Kemanger di gel parêzer, Xelîl Behramiyan 


Azad Kurdî 


D arvekirina çar girtiyên 
siyasî yên Kurd bi na- 
vên Ferzad Kemanger, Fer- 
had Wekîlî, Şîrîn Elem Hulî 
û Elî Heyderiyan û girtiyekî 
din ê siyasî yê Îranî bi navê 
Mehdî îslamiyan di Girtî- 
geha Êvîn a Tehranê de ku 


di roja 9'ê Gulana 2010'an 
de pêk hat, bû sedema re- 
aksyonên berfireh. 

Dozgerê Giştî yê Tehranê 
û Dadgeha Şoreşa Îslamî ew 
girtiyên siyasî bi tometa 
"Endambûn di grûbên dijî 
şoreş û hewldan bo kirya- 
rên terorîstî" tawanbar di- 
kir. Lê parêzer û malbatên 



BZFO li Hewlêrê 
II mexdûrên îşkenceyê 


0 e hg n tUun-g 52entrum 
fiir Fûtttropfor Berlin 


tedawî dike 


Brîndar Deştî 


N avenda Tedawiya 
Mexdûrên îşkencê 
ya Berlînê (BZFO), piştî 
Silêmaniyê şaxê xwe yê 
duyem li Hewlêrê vekir. 
BZFO di van navendên 
xwe de tedawî û alîkariya 
derman, psîkolojî û civa- 
kî dide mirovên ku raserî 
îşkence, teror û çewsan- 
dinê hatine. BZFO bi alî- 
karî û desteka Wezareta 
Derve ya Almanya kar û 
barê xwe dimeşîne. 

Di vê derbarê de rêve- 
berê BZFO yê Silêmanî û 
Hewlêrê Salah Ahmad - 
ku di heman demê de li 
Kerkûkê jî heman dezgeh 
vekiribû - dibêje ku pê- 
wîstiya mexdûrên îşken- 
ce û terorê pir bi van na- 
vendan heye û ev navend 
di başkirina tendirustiya 
wan de xizmetek baş 
dikin. 


Di merasîma vekirina 
navendê de Balyozê Al- 
manya Olîver Schnaken- 
berg axaftinek kir û di 
axaftina xwe de bal ki- 
şand ku wê ev navend ne 
tenê mafê mirovan bipa- 
rêze û xwedî li wan der- 
keve, lê herweha wê ji bo 
aştî û aramiya herêmê û 
îraqê jî hewl bide. Balyoz 
Schnakenberg herweha 
got ku Wezareta Derve ya 
Almanya piştgiriyek me- 
zin dide vê projeya hêja û 
got: "Wê bi alîkariya vê 
projeyê kesên mexdûr 
dîsa li civakê vegerin û di 
pirsgirêkên navbera ne- 
tew û komên etnîk de 
bibe alîkar. 

Di herdu şaxên Silê- 
manî û Hewlêrê de 30 
doktor, psîkolog, civak- 
nas û psîkoterapîst dixe- 
bitin û xizmetê didin 
mexdûran. 


girtiyan û çalakvanên siyasî 
û sivîl, wan gotinan wek to- 
metên bê belge dihesibînin 
û bawer in, bi wan tometan 
tenê dixwestin cezayê dar- 
vekirinê bi ser wan girtiyan 
bidin sepandin. 

"Ji merasîma veşartinê 
ditirsin" 

Xûşka Ferzad, Şîrîn Ke- 
manger ku li gel malbatên 
pênc girtiyên din ên siyasî 
bo wergirtina cenazê Fer- 
zad li Tehranê ye, bo Rû- 
dawê got: "Heta niha razî 
nebûne cenazên wan bidin 
me, dibêjin em ji rêûresma 
veşartina wan li Kurdistanê 
ditirsin û wê bibe sedema 
aloziya. Saziyên Parêzgeha 
Sine jî ne razî ne heta laşê 
miriyên me yên bê can jî ji 
bo Kurdistanê bên vegeran- 
din." Xûşka wî mamosteyê 
Kurd yê darvekirî, hestên 
xwe bo Rûdawê anîn ziman: 
"Darvekirin nişkave çêbûn, 
roja beriya darvekirinê Fer- 
zadê birayê min bi telefonê 
li gel me axivî, axaftinên wî 
asayî bûn, behsa pirtûk, za- 
nîngeh û mijarên din kir. Ne 
em, ne parêzer nehatin 
agahdarkirin, her tiştek bi 
bêdengî kirin." 

"Ferzad ne endamê ti 
partiyekê bû" 

Derbarê tometa ku Ferzad û 
hevalên wî rûbirûyê darve- 
kirinê kir, Şîrîn got: "Hemû 
bê bingeh in, di girtîgehê de 
em çend caran li gel Ferzad 
rûniştin, lêkoler û karnasên 
dosya wî jî amade bûn û 
çendîn car gotin me Ferzad 
bê sûç e." Şîrîn Kemanger 


eşkere jî kir: "Ferzad çalak- 
vanekî sivîl, rexnegir û rew- 
şenbîr bû, berdewam digot 
ez ne endamê ti partiyekê 
me, xelk jî baş dizane Fer- 
zad kî bûye." 

Şîrîn bi gewriya tejî girî û 
xemek giran bal kişand ser 
kesayetiya birayê xwe yê 
darvekirî û got: "Ferzad ma- 
mosteyekî zehmetkêş yê 
gundên Kurdistanê bû, 
xema wî ya mezin zarokên 
belengaz û bêpar ên Kurdis- 
tanê bû, gelek pêşniyar jê re 
kirin da ku li derveyî Kur- 
distanê dersê bide, ji ber ku 
gelek mamsote ne amade 
bûn li Kurdistanê dersê 
bidin, Ferzad neçû û zaro- 
kên xwe tenê nehiştin." 

Di dema darvekirinê de 
kes nehat agahdarkirin 

Li gor qanûna îranê, divê 48 
demjimêran beriya darveki- 
rinê, parêzer û malbatên 
kesê darvekirî bên haydar- 
kirin. Lê Xelîl Behramiyan 
ku Parêzerê Ferzad Keman- 
ger, Şîrîn Elem Hulî û Mehdî 
îslamiyan bû, ji Rûdawê re 
daxuyand: "Darvekirina van 
pênc girtiyan bo min û raya 
giştî şokek mezin bû, ez qet 
nehatim agahdarkirin. Kir- 
yara han bo min şokek me- 
zin bû, niha bawer nakim! 
Ez demjimêr 10'ê sibehê 
hatim haydarkirin, rojna- 
mevanekê ji min re got." 

Di dadgehîkirinê, piştî 
derkirina biryara darveki- 
rinê û piştî ragihandina 
îdamkirinê, Dozgerê Giştî û 
Dadgeha Şoreşa Îslamî 
behsa wêya kirin: "Ew en- 
damên grûp û partiyên dijî 
şoreşê bûn û dixwestin kir- 
yarên terorîstî bikin." Lê 
Behramiyan got:"Ew tometa 
ku ji Ferzad re dabûn, tenê 
endambûna di PKK'ê de bû, 
ew jî bê bingeh û belge bû. 
Kesên Ferzad girtin û darve- 
kirin, tawanbar in." Derbarê 
aliyê qanûnî yê wê darveki- 
rinê, Xelîl Behramiyan got: 
"Li îranê yasa tenê wek pir- 
tûk û nivîsar e ku di nav re- 
fikan de hatine cîhkirin." 

Bi sedema şopandina ber- 
dewam a dosyayên girtiyên 
siyasî yên Kurd, Behrami- 
yan ku parêzerekî navdar yê 
Îranî ye, nerînên xwe wiha 
anîn ziman: "Ez xwe Kurd 
dihesibînim û bo min cîhê 
rûmetê ye ku hest bi Kurd- 
bûnê dikim." Wî rexne li hi- 
kûmeta îranê kir û got: 
"Gelo bi rastî li îranê Kurd- 
bûn sûç e? Çima divê Kurd li 
îranê ew qas bedel bidin, 
tevî ku Kurd xelkên hêjayên 
îranê ne? 


"Serdeştên" wî alî 
hatinjibîrkirin 



Hêmin Ebdulla 


Ç ermezarkirina kuştina 
OSerdeşt Osman ji aliyê 
Kurdên Başûrê Kurdis- 
tanê karekî baş bû, lê bê- 
dengiya piraniya wan 
beramber darvekirina çar 
Kurdên Rojhilatê Kurdis- 
tanê cihê şermezariyê bû. 

Hefteya borî hefteya 
pêşandan nerazîbûn û 
aciziya Kurdan li seran- 
serê cîhanê bû. Ji aliyekî 
ve, revandin û kuştina Serdeşt Osman bû mijar 
di hundirê her maleke Kurd de, û ji aliyê din ve 
jî darvekirina çavrênekirî ya çar ciwanên girtî 
yên Kurd li îranê agir berda dilê kesên ku çîroka 
trajîdîk a nivîsandina nameyan û dadgehkirina 
wan dizanîbûn. 

Mixabin, di vê navberê de, Kurdên Başûrê Kur- 
distanê ewqasî bi pirsa rojnamevanê ciwanê te- 
rorkirî ve mijûl bûn ku piraniya wan jibîr kirin 
ku çar "Serdeştên" din li girtîgeha Êvîn ya Teh- 
ranê hatin darvekirin. Hinek kesên ku jibîr ne- 
kiribûn jî, rêya xwepêşandanê li wan hat 
qedexekirin. 

Di hundirê van mehên borî de, ev cara duyem 
e ku dewleta îranê hevwelatiyên Rojhilatê Kur- 
distanê bê hebûna belgeyên cihê baweriyê bo 
piştrastkirina tometên liser wan û bê xilasbûna 
dadgehkirina wan, îdam dike. Cara borî, dema 
îhsan Fetahiyan hat darvekirin, yek ji kesên ku 
ji hundirê girtîgehê nameyeke xemgîn liser mi- 
rina wî çalakvanî nivîsandibû, Ferzad Kemanger 
bû. Yekşema borî, Kemanger bi xwe jî rastî 
heman çarenûsê hat. 

Sêşema borî, Kurdên daniştvanên Holenda du 
xwepêşandan li pêşiya herdû balyozxaneyên 
îraq û îranê lidar xistin. Di xwepêşandan li pê- 
şiya balyozxaneya îraqê de, ku nêzîka 15-20 
kesan tê de beşdarî kir, haya ti kesî ji ber Serdeşt, 
ji Ferzadê Kemanger nemabû. Li pêş balyozxa- 
neya îranê jî, pir kêm xelkê Başûrê Kurdistanê 
dihatin dîtin. Dostekî min, ku ligel min hatibû 
herdU xwepêşandanên cuda, bi bêzarî digot: "Tu 
dibêjî miletekî din liser rûyê vê dinyayê heye ku 
wek Kurdan di rojê tehl de jî nabe yek?!" Di wê 
kêliyê de, xêzeke nameya Kemanger hat bîra 
min, ku piştî giliyan ji çarenûsa xwe dike, liser 
mirina Fetahiyan nivîsandibû: "Girêdanan bi vê 
xelkê re tehl e, lê bicîh hiştina wan jî nemerdî 

y e -” 

Dema îhsan Fetahiyan hat daleqandin - opo- 
zîsyona Îranê-Kurd ne di nav de - bizava kesk 
xwe kerr kirin. Herwiha, hinek aliyan bi awayekî 
eşkere ew wek "jirêderketî" nasandin û hema 
daxuyaniyek jî liser darvekirina wî nenivîsandin. 
Vê carê, ji ber ku çalakvanekî Fars ligel Kurdên 
darvekirî bû, Mûsewî yê serkirdê herî naskirî yê 
Bizava Kesk bi hawara wan ve hat û kesên der- 
dora wî darvekirina van çalakvanan wek "çav- 
soriya dewletê ji opozîsyonê ji tirsa carek din 
teqîna rewşê" dan naskirin. 

Dibe ku bandora vê "çavsorkirinê" gihiştibe 
Başûrê Kurdistanê jî, loma li Silêmaniyê rê li ber 
lidarxistina xwepêşandanekê bo şermezarkirina 
îdama van çalakvanan hat girtin. 

Nayê înkarkirin ku terorkirina ciwanekî roj- 
namevan û xwendekar li Hewlêrê bûyereke dil- 
tezîn bû, lê cihê mixabiniyê ye ku Başûrê 
Kurdistanê tenê şînê liser Serdeştê vî alî girê- 
dide, lê "Serdeştên" wî alî jî ji bîr dike! 

"Ji bo bên Ewrûpayê Tirk jî dibêjin em Kurd in" 



Di jêr şertên dijwar de penaber hewl didin xwe bighînîn Ewrûpayê 



Nurettin Akad Bruksel 


H er kesê ku bi rêyên qaçax ha- 
tibe Ewrûpayê, muhaqaq 
çîrok û serpêhatiyek wî ya pena- 
beriyê heye. Bê guman tevî ku bi 
sed hezaran kes xwe gîhandine 
xaka Ewrûpa'ye, her wiha çendîn 
trajedî jî rû dane; gelek kes di 
keştiyan de noqî avê bûne, gelek 
kes di bermîlên tiran de jiyana 
xwe ji dest dane, gelek kes jî ji 
aliyê şebekeyên qaçaxçitiya miro- 
van ve hatine xapandin, di rêyan 
de neçar hatine hiştin û hatine 
şêlandin. Heta niha me tim çîrok 
û serpêhatiyên wiha ji devên 
mexdûrên bûyeran dibihîst. Vê 
carê jî me cîhana penaberiyê ji 
devê kesekî ku di karên şebekeyê 
de cîh girtiye guhdar kir. 

M.O. ku niha 37 salî ye û li Bel- 
çîka bajarê Brukselê jiyana xwe 
didomine, demekê di nav kar û 
barên şebekeyan de cîh girtibû. 
Wî niha xwe ji hertiştî safî kiriye 
û bi çavekî gelek xirab li van 
karan dinere. Lê belê 8 sal berê 
ew yek ji wan kesan bû ku qaçax- 
çitiya mirovan dikir û di karên şe- 
bekeyan de cîh girt. 

Li ser pêşniyaza me ku em aga- 
hiyên wî yên şexsî veşartî bihêlin 
wî daxwaza me ya hevdîtinê 
qebûl kir. M.O. di demek ku qet 
hêvî nedikir ketiye nav karên reş. 
Ew wek sedema ketina nav vî 
karî, bêkarî û bêkaxezî nîşan da. 
Bi gotina wî, ji bo însanekî di nav 
rewşek neçariyê de, karekî bi 
pere balkêş tê û bi baweriya wî ti 
alternatîfek wî ya din tune bû. 
M.O. piştî demekê li ser girtin û 
mikurhatina hevalên wî yên di 
şebekeyê de, polîs dikeve pey wî 
û ew neçar dimîne xwe radestî 
polîs bike. M.O. ji ber tawanên qa- 
çaxçitiya mirovan salekê di girtî- 
gehê de dimîne. 

"Di nav şebekeyê de polîs û 
karbidest hene" 

Lê belê pirsa esasî ew e ku ev kar 
çawa dizîvire. Ji ber ku vîzeya 
sixte derxistin, ne karekî wisa ye 
ku herkes karibe bike. M.O. ji me 
re diyar kir ku eger di şebekeyê 
de karmendên dewletê, polîs û 
karbidest tunebin, şebeke nikare 
karê xwe bimeşîne. M.O. bi ber- 
dewamî wiha got: “...polîs di nav 
meseleyê de ye, ji qademeyên cî- 
hêreng karmendên dewletê di 
nav kar de hene. Girêdanên wan 
bi şebekeyê re hene. Jixwe eger 
ev tune bin, şebeke nameşe. Li 
Tirkiyê fîrma hene. Şebeke kesê 
dixwaze derbasî Ewrûpayê bibe 
wek şifêrê tirê di fîrmayê de 
tomar dike wek ku ew li wir kar 
dike, ehliyetê jê re derdixînin. 
Dûre wek şifêrê tirê dire Ewrû- 
payê, yanî bi saya fîrmayê bi vî- 
zeya şifêrtiyê derdikeve. Şebeke û 
fîrma di nav hev de kar dikin. “ 
Penaberên ku bi rêyên qaçaxî 
tên Ewrûpayê, herî zêde Îngîlîs- 
tan'ê tercîh dikin. Piştî Îngîlîstan 
Fransa tê. Sedema vê yekê jî li 
gorî baweriya M.O. ew e ku derfe- 


tên xebata qaçax li van welatan 
zêde ye. Eger kesek ji Tirkiye bi- 
lêtê bibire û bi rêyen qanûnî here 
Îngîlîstan'ê herî zêde belkî 500 
Euro pere bide. Lê ji ber ku bi qa- 
çaxî tên anîn şebeke pereyek 
gelek mezin ji wan dixwaze. Rê- 
jeya pereyan li gel welatan, li gorî 
cûreyên rê jî diguhere. Carinan ev 
rêje digîje 10 hezar Euro. Lê her 
çend mirov rêyên ewle tercîh 
dikin û pereyekî zêde didin jî ga- 
rantîya vî karî qet tûne. M.O. li ser 
vê yekê jî wiha axivî: “ Carinan ji 
bo rêyên reşayî, heta 10 hezar 
ewro jî distendin. Carinan 7500, 
6500 diguhere. Ev guhertin li gorî 
hinek welatan jî diguhere. Eger 
rêwî dixwaze derbasî Îngîlîstanê 
bibe, hingî heqê vê yekê carinan 
dibe 10 hezar Sterlîn. 

Hinek kes wek şifêrê tirê hinek 
kes jî di qaseya tirê de dihatin. Û 
ev gelekî xeter e. Xetera vê ev e; 
di gelek qemyon û tirên fêkî de 
qeşadank hene. Xetera qeşagir- 
tina mirovên di tirê de heye. Xe- 
tera fetisandina wan heye. Di van 
rewşan de ev rîsîko û xeter her- 
tim ji sedî 50 heye. Jixwe gava 
kesek qaçax bimre, kesek jixwe 
navê xwe yê rast, paşnav û navnî- 
şana xwe nade. Wê bireve. Tenê 
di mijara pereyan de hin mirov 
tên diyarkirin, pere li cem wan di- 
mîne. Bi vê rewşê jî gelek kesên 
hatine firîwkirin. Wek mînak, 
mêrik heta Romanya'yê tê. Li wir 
tê girtin û paş ve tê şandin. Lê 
belê nikare pereyê xwe êdî paş ve 
bistîne. Jixwe gava şebeke pereyê 
xwe ji pêş ve bistîne carek din ew 
ti carî naceribînin ku wî mirovî 
derbasî Ewrûpayê bikin. 

"Li Bulgarîstanê şebeke 
penaberan dişelînin" 

Bi hezaran euro pere û rêyek ne 
diyar! Gelek xetereyên jiyanî li 
pêşiya penaberan e. Lê ev xetere 
û talûke hemû caran ne şert û 
mercên rêwîtiyê ye. 

Carinan şebeke jî lîstikan tînin 


serê rêwiyên penaber. M.O. behsa 
bûyerek ku bi rastî hatiye serê 
penaberan ji me re kir: “...Demekê 
ji 10-15 qaçaxên ku dixwazin 
derbasî Ewrûpayê bibin re, pasa- 
porta Bulgarîstanê tê derxistin. 
Şebekeya li Tirkiyê bi ya li Bulga- 
rîstan'ê re li hev tê. Lîstokekê 
tînin serê wan qaçaxan. Gava 
qaçax li Bulgarîstanê li hotelekê 
ne, wek ku ji aliyê komek din ve 
bên şêlandin, bi çekan û lêdanê 
pereyan ji wan dixwazin. Şebeke 
dizanin ku tim pereyê îhtîyadî li 



ser qaçaxan heye, tevî ku ew 
înkar dikin ku pere bi wan re 
heye. Hinek kesan pere di nav 
derpiyên xwe de, hinek kesan di 
nav goreyên xwe de veşartine. Di 
wê bûyerê de nêzî 15 hezar ewro 
ji wan kesan tê stendin. Bi taybetî 


li welatên Balkanan ev bûyer ge- 
lekî çêdibin. “ 

"Nijadperestên Tirk jî xwe 
wek Kurd nîşan didin" 

Lê bi rastî ne gengaz e ku mirov ji 
bo hemû kesên tên Ewrûpayê 
bêje penaber. Ji ber ku li gel bi sed 
hezaran kesên ku ti rêyeke din 
nabînin û xwe davêjin nav rêyên 
ne diyar, her wiha gelek kesên ku 
ti têkiliya wan bi penaberiyê tine 
jî hene. M.O. di dawiyê de ji bo 
van kesan jî wiha got: “...Gelek ji 
wan bê guman ji ber ku neçarin, 
ti çareya wan namîne, ji ber 
zulma dewletê direvin lê ne 
hemû kes. Min hinek kes dîtin ku 
gotinek, peyvek jî bi Kurdî nizanî- 
bûn, Tirkbûn, Tirkên Kirşehîrê 
bûn, hetta faşîst jî bûn, lê digotin 
“em Kurd in, em ji DHCKP'ê ne, ji 
TKP'ê ne, ji PKK'ê ne. Lê di rastiyê 
de Tirkbûn.'' 


Bo şerê dîkan, Arî ji Almanya diçe Fransa 


Mistefa Çiwartayî 

Köln 

K urdê ji Başûrê 1^^^^ 

Kurdistanê, Arî 
Ebdulla, ku li Almanya 
dimîn e, arezûyeke 
xwe ji Kurdistanê ani- 
ye diaspora, ew di 
baxçeya xwe ya biçûk 
de çendîn curên dîkan 
xwedî dike û bo beş- 
darîkirina di pêşbir- 
keya şerê dîkan de, 
diçe Fransa. 

Arî Ebdulla ji sala 

1991'an ve ji şerê Dîkan hez dike û tevî mijûlbûna 
wî bi kar û malbatê ve, ew dema xwe bi xwedîki- 
rina dîkan ve derbas dike. Arî bo dîkên xwe bax- 
çeyek kirê kiriye û ew her roj diçe cem wan “Her 
du hefteyan carekê ez û çend heval bi hev re diçin 
Fransa, li wir ev yarî azade, em şerê dîkan dikin û 
vedigerin.'' 

Dema me serdana baxçeya Arî kir, me bi dehan 
curên dîkan tê de dîtin. Arî behsa çend curên wan 
kir û amaje da wê yekê ka kîjan cur di şer de zîre- 
kin û kîjan dîrokeke wan ya pir bi serketin heye. 
Derbarê şerê dîkan li Fransa, Arî dibêje “Ew yarî 
li wir pir tê kirin û naskirin, şerê herî naskirî jî 
ewe kêran bi lingên dîkan ve girêdidin û di de- 
meke kurt de dîkek tê kuştin. Lê ez wî rengê şeran 



bi dîkên xwe nakim, 
ez lîstika bi kêran 
nakim.'' 

Bêguman her lîsti- 
kekê yasaya xwe heye, 
derbarê çawaniya bi 
rêveçûna şerê dîkan, 
Arî got ''Lîstik şeş ger 
e, her gerek ji 15 xole- 
kên şer û du xolekên 
bihênvedanê pêk tê. 
Ev şer bi pare tê kirin, 
lê ez beşdarî wan 
şeran dibim ku bi di- 
ravekî kêm tên kirin.'' 

Hevjîna Arî ne alîgir 
a wî ye, lê dibêje “Tevî ku ez ji van tiştan hez 
nakim, lê ji wê yekê baştire ku Arî biçe tiştekî din 
bike.'' Keça Arî ya şeş salî jî dibêje ''Bavê min bêtir 
ji min, hez ji dîkên xwe dike.'' 

Arî niha dixwaze joreke nû ji dîkên xwe re di- 
rust bike ji bo ku wan ji serma zivistanê rizgar 
bike. Derbarê rahênana çîçikên dîkan bo şerki- 
rinê, Arî dibêje “Di şeş mehiyê de, em wan amade 
dikin, piştî du mehan jî em du mehan taqîkirinan 
pê dikin, di meha dehan de jî leşê wan bo şerkirin 
û berxwedana dirb û nîkilan amade dibe.'' 

Arî ji wan kesan hez dike ku heman arezûya 
wan heye, yan ji teyran hez dikin, wî dîkekî xwe 
nîşa me da û got “Ev bi hezar Ewrûyan e, lê yên 
girantir jî hene.'' 

Zanîngeha Şçêçîn li hevkariya zanistî li gel Kurdistanê digere 

"Em dixwazin êlîta Kurdistanê û Polonyayê bînin cem hev" 



Xwendekar di semînerek xwe de bala xwe didin Rûdawê 


Sîrwan H. Berko Şçêçîn 

D ema mirov ji Berlîna pay- 
texta Almanyayê ber bi ba- 
kurê-rojhilat ve diçe, mirov piştî 
120 kîlometreyan digihê bajarê 
Şçêçîn. Bêtirî çarsed hezar kes li 
vî bajarê li ser sînorê di navbera 
Polonya û Almanyayê de dijîn. 
Şçêçîn ne tenê xwediya yek ji me- 
zintirîn benderên li herêma Der- 
yaya Baltîk e, ew herweha komek 
dibistanên bilind û zanîngehekê 
jî hembêz dike. Gelektaybetmen- 
diyên vî bajarî hene. Lê di vê 
demê de giringtirîn taybetmendî 
ew e ku Gjêkoj Napîralskî ji vî ba- 
jarî ye. Napîralskî endamê parla- 
menta polonî ye û serokê 
Hevbendiya Çepgirên Demokrat 
(SLD) ye. Gjêkoj Napîralskîyê 36- 
salî herweha namzedê serokatiya 
Polonyayê ye. Hilbijartinên sero- 
katiyê wê di 20'ê Hezîranê de pêk 
bên. 

Gjêkoj Napîralskî berî deh 
salan xwendina xwe li Înstîtûya 
Zanistên Siyasî û Lêkolînên Ew- 
rûpî ya Zanîngeha Şçêçîn bi dawî 
aniye. Bêtirî 32 hezar xwendeka- 
rên Zanîngeha Şçêçîn hene, bêtirî 
600 ji wan di Înstîtûya Zanistên 
Siyasî û Lêkolînên Ewrûpî de dix- 
wînin. Dr. Fuad Cumaa yek ji wan 
mamosteyan e ku di vê înstîtûyê 
de dersan dide. Mamosteyê 44- 
salî berî bîst salan ji Rojavayê 
Kurdistanê ji bo xwendinê hat 


Polonyayê. Ew ligel xanimeke po- 
lonî zewicî ye û du zarokên wî 
hene. Dr. Cumaa diyar dike ku ta 
niha peymanên zanîngeha wî 
ligel hejmareke mezin ji zanînge- 
hên ewrûpî heye. Ji Rojhilata 
Navîn tenê zanîngeheke Tirkî 
xwedî peymaneke zanistî ye ligel 
Zanîngeha Şçêçîn. Ji ber vê yekê 
Cumaa ligel asîstentê doktor 
Xweşnav Têlo û serokê Înstîtûya 
Zanistên Siyasî û Lêkolînên Ew- 
rûpî ya Zanîngeha Şçêçîn, Prof. 


Dr. Yanûş Rûşkovskî, li ser dixebi- 
tin ku hevkariyeke zanistî ligel 
zanîngehên Herêma Kurdistanê 
pêk bînin. Li ser vê yekê Dr. Fuad 
Cumaa dibêje: 'Armanca me ew e 
ku em ne tenê hevkariya zanistî 
ligel zanîngehên Kurdistanê pêk 
bînin, lê herweha derfetê bidin 
xwendekarên Kurdistanê ku bên 
vir da ku nameyên master û dok- 
torayê çêbikin." Cumaa ku na- 
meya xwe ya doktorayê li ser 
revenda Kurd li Ewrûpayê nivî- 


sandiye, diyar dike ku derfeteke 
din jî heye, ew jî ew e ku xwende- 
karên Kurd bikaribin bo demeke 
kurt serdana Polonyayê bikin, da 
ku bêtir sûdê ji ezmûna vî welatê 
Ewrûpî yê mezin bigirin. Xweş- 
nav Têlo yê 45-salî, ku nameya 
xwe ya doktorayê li ser ezmûna 
Herêma Kurdistanê li gor yasa û 
peywendiyên navneteweyî dini- 
vîsîne, ji aliyê xwe ve diyar dike 
ku ew dixwazin xwendekarên po- 
lonî jî serdana Kurdistanê bikin, 


"daku civat û xelkê nas bikin, xe- 
batên zanistî li ser Kurdan pêk 
bînin". Hunermend Xweşnav Têlo 
ku dora salekê li Herêma Kurdis- 
tanê jiyaye, tîne zimên bê çima 
hevkariyeke di navbera zanînge- 
han de giring e: "Piştî ku ez ji Kur- 
distanê vegeriyam, min hest kir 
ku li Ewrûpayê gelek tişt ser Kur- 
distanê nayên zanîn an li vir bi 
çewtî hatine têgihiştin. Ez dixwa- 
zim di rêya xebata xwe ya zanistî 
re wêneyekî rast ji Kurdistanê 
pêşkêş bikim." Têlo di wê bawe- 
riyê de ye ku Herêma Kurdistanê 
"mînakek baş e ku hêviyek heye ji 
bo Rojhilata Navîn bi giştî". Ew di- 
bîne ku di berjewendiya Kurdis- 
tanê de ye ku hevpeymanek bi 
welatekî mezin mîna Polonyayê 
re pêkbê. 

Wek yekemîn gav Înstîtûya Za- 
nistên Siyasî û Lêkolînên Ewrûpî 
ya Zanîngeha Şçêçîn dixwaze 
hevkariyê ligel beşên zanista si- 
yasî li zanîngehên Kurdistanê pêk 
bînin, piştre rê ji bo beşên din ên 
zanîngeha xwe veke. Ew di wê ba- 
weriyê de ye ku di rêya hevkariya 
zanistî wê peywendî di asta 
kesên êlît de pêk were, ku biryarê 
didin li ser pêşeroja Kurdistan û 
Polonyayê. Xweşnav Têlo: "Hê- 
viya me ew e ku ev yek bibe pirek 
ji bo danûstandineke dirûst di 
navbera Herêma Kurdistanê û 
Ewrûpayê de li ser bingeha aga- 
hiyên rast." 


Yekem parlamenterê Kurd li Brîtanya, Nazim Zehawî: 

Ez ne bi piştevaniya Kurdên Brîtanya serketim 


Li gor baweriya Nazim Zehawî pêwîste hemû penaberên ne yasayî yên li Brîtaniya bên dersînor kirin 


D i hilbijartinên roja 6'ê Gulan 
a 2010'an de, di dîrokê de 
cara yekem Kurdek bû endamê 
Parlamena Brîtanya. Nazim Ze- 
hawî ku xelkê bajarê Xaneqîn li 
Başûrê Kurdistanê ye, li bajarê 
Stratford upon Avon karîbû bide 
pêşiya hevrikên xwe. 

Nazim di hevpeyvînekê de li gel 
Rûdawê dibêje ku peywendiya 
serkeftina wî di hilbijartinan de 
bi Kurdbûna wî ve tune û dako- 
kiyê li ser wê yekê dike ku divê 
penaberên ne yasayî yên Brî- 
tanya bên dersînorkirin. 

Rûdaw: Te wek lobîkarekî 
Kurd kar kir û di hevkarîki- 
rina penaberên Kurd li Brî- 
tanya çalak bû, lê dibêjin niha 
tu alîgirê dersînorkirina pena- 
berên ne yasayî li Brîtanya yî, 
gelo bi vî awayî hûnê pişteva- 
niya Kurdan ji dest bidin? 
Nazim Zehawî: Helwesta min 
nayê wateya ku piştevaniya pena- 
berên Kurd ên ku li gor yasayan 
tevdigerin, ji dest bidim. Partiya 
Parêzgaran û ez jî di wê bawerê 
de ne ku penaberên ne yasayî, 
divê bên dersînorkirin. Di nav- 



Nazim Zehawî 


bera penaberên ne yasayî û yên 
ku ji çewsandinê rizgar bibin, cu- 
dahiyek mezin heye. Di warê 
hembêzkirina koçberên ku ji 
destê rêjîmên weke Sedam 


Husên direvin e dîrokek dirêj ya 
Brîtanya heye . Dê û bavê min, ji 
zulma Sedam reviyan di sala 
1978'an de gihan Brîtanya. 

Di hilbijartinan de Kurdbûna 
we ti bandor li ser serkeftina 
we kir? 

Na; Lê boriyê min wiha li xelkê 
kir ku çewsandina gelê Kurd fam 
bikin. Serkeftina min bi têgihiş- 
tina min ji mijarên xelkê, guma- 
nên wan û armancên bihêz ên 
Partiya Parêzgaran ve girêdayî ye. 

Dema tu derbasî hundirê Par- 
lamena Brîtanya dibî, tu yê 
pirsa Kurd jî bi xwe re bibî? 

Rola min wek parlamenterê ba- 
jarê Stratford upon Avon ew e ku 
nûnertiya bajêr û pirsgirêkên 
xelkê wî bikim û li gel berpirsên 
bajêr kar bikim ku bibim nûne- 
rekî bihêz li parlamenê. Lê qet 
boriyê xwe jibîr nakim û herdem 
ezê ji bo pirsa Kurd tevbigerim. 

Brîtanya di dabeşkirina Kur- 
distanê de li gor peymana 
Sayks -Picot rolek serekî lîst, 
li gor we ji bilî beşdariya wê di 


parastina xeta 36 li Herêma 
Kurdistanê de, Brîtanya dikare 
tiştekî din ji Kurdan re bike? 

Serokwezîrê Hikûmeta Parêzga- 
ran, John Major, rolek giring di 
parastina xeta 36 a "qedexekirina 
firînê" de lîzt û di rêvebirina kam- 
pîna "Rastiya sade" de rolek min 
a biçûk jî hebû ku bi armanca na- 
sandina rewşa Kurdan li hember 
êrîşên Sedam Husên hat birêve- 
birin. Hikûmeta min bi awayekî 
tevahî beşdariyê di proseya de- 
mokratîkirina îraqê de dike ku 
Hikûmeta Herêma Kurdistanê jî li 
gel e. Li gel berpirsekî Wezareta 
Derve ya Brîtanya bi navê David 
Lidington, di merasîmek biçûk de 
ku ji aliyê Nûnera Hikûmeta He- 
rêma Kurdistanê li Brîtanya, 
Beyan Samî Ebdulrehman ve ha- 
tibû sazkirin, axivîm. 

Peywendiyên we li gel berpir- 
sên Kurdistanê çawa ne, gelo 
kê ji wan pîrozbahiya we kir? 

Peywendiyên min li gel Hikûmeta 
Herêma Kurdistanê nînin, lê hin 
berpirsên hikûmetê pîrozbahiya 
min kirin wek Serokwezîrê Kur- 
distanê Dr. Berhem Salih ku bi te- 


lîfonê li gel min axivt.Herwiha na- 
nameyek pîrozbahiyê ya Sîrwan 
Barzanî bi navê Serokê Herêmê, 
Mesûd Barzanî, gihişt min. Her- 
wiha nameya Wezîrê Çavkaniyên 
Avê, Letîf Reşîd, bi navê Serokko- 
marê îraqê Celal Talabanî û xa- 
nima yekem a Îraqî, Hêro 
Talabanî gihan min. 

Kurd li Brîtanya pir caran ji ber 
hinek tawanan tên sezadan, 
gelo navê Kurdan li ba dezge- 
hên Brîtanya çawa ye? 

Wêneyê Kurdan li Brîtanya pozî- 
tîf e. Ji ber rewşa ku Kurd tê der 
derbas bûn û nemaze piştî kom- 
kujiya Helebce û proseya Enfalan. 
Mixabin, hejmarek kêm hinek 
tawan encam dane û bûne dozên 
mezin. Lê xelkê Brîtanya dizanin 
ku tenê hinek kesên taybet in van 
tawanan dikin. Ez daxwazê ji Kur- 
dên Brîtanya dikim tevî proseya 
sivîl a Brîtanya bibin û herin nav 
dezgehên hikûmî û xwendinge- 
hên Brîtanya. Bê guman, dixwa- 
zim Kurdên Brîtanya tevî Partiya 
Parêzgaran bibin, lê ew azad in. 

Hevpeyvîn: Hawar Ebdulrezaq 










Diyar 
Dêrsimî 
bûye aşiqê 
keça axa 

Ebdilla Nihêlî Duhok 

H unermend Diyar Dêrsimî 
bo cara yekemîn weke lîs- 
Diyar Dêrsimî tikvan beşdarî fîlmekî dibe. Rola 

sereke ya filmê "Xorşîdê çav bi 
xal" ji wî re hatiye dayîn û fîlm li 
Kurdistanê tê kişandin. 

Bo beşdarîkirina di fîlmekî Kurdî de, herdu hunermend Diyar 
Dêrsimî û Zozan çûne Duhokê. Rêvebira Hunera Sînemayê li Pa- 
rêzgeha Duhokê, Viyan Mayî, ku bi karê derhênana wî fîlmî radibe 
dibêje ji mêj de min dixwest çîroka "Xorşîdê çav bi xal" bibe fîlm. 
Wê bo Rûdawê, got "Hemû fîlmên ku heta niha li Kurdistanê ha- 
tine dirustkirin, li ser nexweşî, êş û azarên gelê Kurdan in, niha 
me hewl da em vî fîlmî li ser kultur, xweşikî û eşqa rast a Kurdan 
dirust bikin." 

Piştî Wezareta Rewşenbîrî biryar da ku her derhênerê bikaribe 
nîvê diravê fîlmê xwe misoger bike û bi merca ku fîlmên wî beş- 
darî festîvalên navnetewî bibin, wê wezaret piştevaniya wî/wê 
bike, rê ji Viyan Mayî re vebû ku ew fîlmê "Xorşîdê çav bi xal" di- 
rust bike, Viyan dibêje "Me karî ji îdareya Parêzgeha Duhokê di- 
ravekî parey bi dest xwe ve bînin. Paşî me peywendî bi Diyar 
Dêrsimî û Zozan xanê kir, wan jî amadeyî ya xwe nîşan da bo beş- 
darîkirina di wî fîlmî de. Vêca beriya 25 rojan me dest bi wêne ki- 
şandina fîlm kir. Ji ber ku me ne dixwest dîmenên werzê buhara 
Kurdistanê ji me biçin. Niha ji sedî 70 wênekişandin qedandiye." 

30 lîstikvanên sereke û 70 yên ne sereke ji Bakûr û Başûrê Kur- 
distanê beşdarî fîlm dibin. Lê derhênera fîlm rexneyan li lîstikva- 
nên Başûrê Kurdistanê dike û dibêje "Piştî ku me dest bi 
wênekişandina fîlm kir, gelek lîstikvanên me yên Duhokê hêncet 
derxistin û ji soza beşdarî kirina di fîlm de, lêve bûn. Em jî neçar 
man hin lîstikvanên din ji Bakûrê Kurdistanê bînin, vêca xerciyên 
me zêde bûn." Mijara fîlm li ser rola axa, mîr û reseniya Kurdan e, 
Viyan dibêje "Diyar rola Xorşîd dilîze, ew xerbendê mala axa ye û 
ji keça axa hez dike." 

Fîlm li keleha Hewlêrê, devera Barzan, Laleş, çendîn çiya û 
cihên din ên Parêzgeha Duhokê hatine wênekirin û niha jî wêne- 
kişandin berdewam e. 

Viyanê ew yek jî diyar kir ku nîvê diravê berhemanîna fîlm ji 
aliyê îdareya Parêzgeha Duhokê hatiye dayîn, nîva din jî hêjî kesî 
nedaye. Loma ew daxwazê ji Wezareta Rewşenbîrî û Ciwanan 
dike ku alîkariya wan bikin "Kî alîkariyê bike wê berhem bibe ya 
wî." Hunermend Diyar jî bo Rûdaw kêfxweşiya xwe diyar: "Heta 
niha me bi dengê xwe xizmeta gelê xwe kiriye, niha jî weke lîs- 
tikvan ez amade me xizmeta gelê xwe bikim. Ev yekemîn fîlme ez 
tê de beşdar dibin û hêvîdarim ew fîlmekî baş be." 

♦ 

Serpêhatiya Încîla Kurdî 


Salihê Kevirbirî Stenbol 

D i pêvajoya gengeşiyên li ser 
zimanê Kurdî de, ez li "Şir- 
keta Kîtabi Muqaddesê" qesidîm. 
Piştî bixêrhatineke germ a li sa- 
ziya li Stenbolê, ji gerînendeya sa- 
ziyê Tamar Karasuyê dixwazim 
ku ew behsa wergerên Încîlê bo 
min bike. Tamar Xanim diyar dike 
ku heta niha pirtûka pîroz bi te- 
mamî an jî qismek jê li 2.479 
ziman û zaravayan hatiye werge- 
randin. Helbet di nav van de 
Kurdî û zaravayên wê jî hene. 

Tarîx bi me dide selmandin ku 
ev 153 sal in Încîl li Kurdî hatiye 
wergerandin. Wisa xuya ye hewl- 
dana wergera Kurdî ya Încîlê, ji 
wê demê heta niha berdewam e. 

Kîtabi Mukaddesê, tevahiya Ki- 
têba Peymana Nû, bi navê 
"Încîl/Mizgînî"di îlon a 2005'an 
de çap kir. Di sala 2008'an de jî 
tevî kitêba Mezmûrê hate çapki- 
rin. Şayanê gotinê ye ku şirketa 
navborî li Tirkiyeyê xwediya 
mafên weşandinê ya "United 
Bible Societies " ango "Şirketa 
Yekbûyî ya Încîlê" bixwe ye. 

Wergerên Kurdî yên Încîlê / 
1857-1923 

Încîl heta niha gelek caran li zi- 
manê Kurdî, nexasim li zaravayê 
kurmancî hatiye wergerandin û 
belavkirin. Li gorî agahiyên ku me 
ji şirketê wergirtin, Stenbol di xe- 
batên Încîla Kurdî de navendeke 
sereke ye. Li ser vê yekê rêzenivî- 
seke Mehmet Bayrak ku sala 
2003'yan di rojnameya Ozgur Po- 
lîtîkayê de hatiye weşandin, go- 
tina me piştrast dike. Li gorî 
agahiyên rayedarên Kîtabi Mu- 
qaddes û Mehmet Bayrak em di 
navbera salên 1857-1923'yan de, 
pêrgî 6 wergerên Kurdî yên Încîlê 
tên. Li gorî van agahiyan, Încîla 
yekem di sala 1857'an de, li Çap- 
xaneya Kayolê ya li Stenbolê, bi 
alfabeya ermenkî hatiye çapkirin. 
Încîla duyem a Kurdî jî bi alfabeya 
ermenkî hatiye nivîsandin û di 



Li Duhok kovara suhbeta çayxaneyan “ÇAYXANE" derdikeve 


Duhok (Rûdaw) - Êdî suhbeta 
li qehwexane û çayxaneyan ber- 
hewa naçe. Ew êdî bi dawiya rû- 
niştina li çayxaneyan re jî bi 
dawî nabe. Ew suhbet di kova- 
rekê de kom dibin û têne we- 
şandin. 

Hejmara yekemîn ya kovara 
bi navê Çayxane di 2 Hezîranê 


de li Duhokê derdikeve. Ew ko- 
vareke giştî ye, ji suhbetên çay- 
xaneyan pêk tê. Xwedî û 
sernivîskarê kovarê, rojname- 
van Sebah Etrûşî ye. Di amade- 
kirina kovarê de ji hundir û 
derveyî Kurdistanê gelek rojna- 
mevan cih digirin. Sebah Etrûşî 
ji hemû rojnamevan û nivîska- 


ran daxwaz kir ku beşdarî Çay- 
xane bibin û bi berhemên xwe 
wê dewlemend bikin. Etrûşî 
diyar kir ku ew hêvî dike bi der- 
xistina vê kovara nû re bikaribin 
valahiyekê di rojnamegeriya 
Kurdî de dagirin. Sebah Etrûşî 
got ku di kovarê de rexne û şîro- 
veyên civakî jî wê cih bigirin. 


Ji sala 1857'an heta niha gelek caran 
Încîl li Kurdî hate wergerandin û çapkirin 

Pirtûka Pîroz bi 30 Lîrayên Tirkî tê firotin 

sala 1872'yan de hatiye çapkirin. 
Dîsa li Stenbolê, di sala 1891'an 
de, Încîla Madteos a Kurdî, bi al- 
fabeya ermenkî ronahiyê dibîne. 
Di sala 1919'an de, li New York a 
Amerîkayê, ji hêla "American 
Bible Societie" ve, bi alfabeya os- 
manî Încîleke Kurdî tê weşandin. 

Her wiha li gorî heman agahi- 
yan, di sala 1922 û 1923'yan de 
du Încîlên din ji zimanê eslî yew- 
manî bo Kurdî hatine wergeran- 
din û çapkirin. Her du kitêb jî ji 
hêla Civata Kitêba Muqeddes a 
Amerîkayê ve hatine weşandin. 
Kitêb bi alfabeyên Erebî ne û ji 
Çapxaneya Agob Matiyosyan der- 
ketine. Încîla sala 1922'yan ya 
Matta ye û ji 104 rûpelan pêk ha- 
tiye. Lê belê Încîla 1923'yan, în- 
cîla Luqa ye. 

Wergera Kurdî-zaravayê 
kurmancî di nava 10 salan de 
tê kirin 

Li gorî Tamar Karasuyê, wergera 
Încîlê bi baldariyeke mezin tê 
kirin: "Xebatên salan a komeke 
ku şarezayê zimanên îbranî û 
yewnanî ne, ji hêla kesekî/a pis- 
por a mijarê ve, bi maweyên di- 
yarkirî û rêkûpêk ve têne 
kontrolkirin. Tekstên temambûyî, 


ji hêla kesên pispor ên wî zimanî 
ve têne xwendin û piştî kontrola 
stîlîstîkê ji bo weşanê têne ama- 
dekirin." Karasuyê diyar dike ku 
wergera Kurdî-zaravayê kur- 
mancî ya tevahiya Kitêba Pîroz di 
nava 10 salan de tê kirin. 

Gelo gava Pirtûka Pîroz tê wer- 
gerandin, ji pêvajo û merhaleyên 
çawa derbas dibe? Tamar Karasu 
diyar dike ku teksta orjînal bin- 
geh e: "Lê belê ne mimkûn e ku 
her wergêr bi yewnanî û îbranî 
bizanibe. Di navbera dema nivî- 
sandina teksta bingehîn û niha de 
gelek sedsal derbas bûne, lewre jî 
em ji wergerên berê jî îstîfade 
dikin. Her wekî îngilîzî û fransizî, 
em serî li zimanekî din jî dixin ku 
wergêr waqifê wî zimanî ye. Bo 
nimûne di wergera Kurdî de, ji 
teksta Tirkî gelek zêde tê îstîfade- 
kirin." 

Tamar Xanim diyar dike ku rê- 
jeya Kurdîaxêfan zêde ye lê hej- 
mara kesên ku zimanê Kurdî di 
nivîsandinê de bi kar tînin kêm 
in: "Kesên di vî warî de şareza ne 
jî, em nikarin ji bo xebatên her- 
demî yên 10 salî de qane bikin." 
Gerînendeya Kîtabi Muqaddesê 
dibêje ku ligel pisporiya wergerê, 
pêwîst e ku wergêr li ser lîtera- 
tûra Kitêba Pîroz jî şareza be. Ka- 
rasuyê ligel van kêmasiyan diyar 
dike ku ew di warê fînansê de jî 
zehmetiyan dikişînin. 

Lê belavkirin û firotin? Li ser vê 
yekê jî em guh didin Tamar Kara- 
suyê: "Em kitêbên xwe, bê pirsgi- 
rêk belav dikin. Em firotineke 
mezin nakin helbet. Dema ku 
Kurd Încîlê bi zimanê xwe dibî- 
nin, kêfxweş dibin. Lê dema mijar 
dibe kirîn, hewçend bi xwestek 
tevnagerin. Mixabin feraseta Kur- 
dan a xwendinê tune ye û di 
xwendinê de jî zehmetiyan diki- 
şînin." Li Beyogluya Stenbolê û 
Edeneyê 2 ofîsên firotinê hene. 
Tevahiya Pirtûka Pîroz bi 30 Lira- 
yên Tirk tê firotin. Beşê Încîlê bi 
tenê, di navbera 7-10 Lirayên 
Tirk de tê firotin. 

Jî bo beşdarîkirina di festîvala "Feqiyê Teyran" de 

Şandeke nivîskarên Duhokê diçe Wanê 



Dîmenek ji civînek Yekîtiya Nivîskarên Kurd - Şaxê Duhok 


Ebdulla Nihêlî Duhok 

S erokê Şaxê Duhokê yê Yekî- 
tiya Nivîskarên Kurd, Hesen 
Silêvaneyî, bo Rûdawê got “Li 
ser girêdana kongra Yekîtiya Ni- 
vîskarên Kurd, me civînek saz 
kir û mercên xwe pêşkêşî komî- 
teya amadekar a kongrê kirin.” 

Silêvaneyî mercên beşdarîki- 
rina şaxê Duhokê di kongra giştî 
de ku biryar e dawiya vê mehê li 
bajarê Silêmaniyê bê sazkirin, 
eşkere kirin û got: “Mercekî me 
ew bû ku girêdana kongrê bê 
paşxistin heta l'î Tîrmeh a 
2010'an, ji ber ku roja 18'ê He- 
zîranê şandeke nivîskarên Du- 
hokê wê ji bo beşdarîkirina di 
festîvala Feqiyê Teyran de biçin 
Wanê. Herwiha me û hevalên 
xwe yên komîteya amadekar li 
hev kir ku desteya bilind a Yekî- 
tiya Nivîskaran tenê xwedî kesa- 
yetiyeke manewî be.” 

Yekem kongra Yekîtiya Nivîs- 
karên Kurd piştî serhildanê, ku 
bi kongra raperîn hat naskirin, 



Bo beşdarîki- 
rina di kon- 
gra giştî de, 
heşt mercên 
nivîskarên 
Duhokêhene 


di sala 1991'an li Şeqlawe hat 
girêdan û du nivîskarên Duhokê 
bûn endam. Hesen Silêvaneyî 
dibêje: “Baştirîn û çalaktirîn 
şaxa Yekîtiya Nivîskarên Kurd 
ya Duhokê ye ku heta niha 190 
pirtûk bo endamên xwe çap ki- 
rine, festîvalên rewşenbîrî yên 
Duhokê yên yekem û dûyem saz 
kirine û biryar e ya sêyem jî di 
20'ê Tîrmeh a 2010'an de bê li 
daxistin, li gel zindîkirina sîm- 
bolên rewşenbîriya Kurdî û nav- 
darên Kurd û girêdana 5 
konferansan.” wî da zanîn jî ku 
220 endamên wan hene, lê wê 
tenê 32 kes tevlî kongrê bibin. 


Helbet piştî şaxê Duhokê şaxê 
Hewlêrê tê, şaxên Silêmanî û 
Kerkûkê jî bêyî bizav in. En- 
damê Şaxa Duhok yê Yekîtiya 
Nivîskaran, Edîb Ebdulla, dibêje 
bo destnîşankirina roja girê- 
dana kongrê nerîna wan neha- 
tiye standin: “Desteya Bilind a 
Yekîtiya Nivîskarên Kurd ne 
rewa ye, ji ber ev 19 sal diborin 
û mafê wan nemaye ku biryara 
bidin çawa kongre bên kirin yan 
na, ev bêtir nerînên hizbî bûne.” 
Edîb bi guman berê xwe dide 
meseleya ku Şaxên Hewlêr û Si- 
lêmaniyê yên Yekîtiya Nivîska- 
ran endam wernegirtibin. 

Endamên komîteya amadekar 
a Yekîtiya Nivîskarên Kurd bir- 
yar dane kongre li Silêmaniyê 
bê sazkirin, lê Edîb Ebdulla di- 
bêje: “Merceke me ye ku kongre 
li paytexta Kurdistanê bê sazki- 
rin.” Lê Serokê Şaxa Duhokê di- 
bêje: “Kongre li kîjan bajarê 
Kurdistanê bê lidarxistin asayî 
ye. Vê carê li Silêmaniyê carek 
din wê li Duhokê be, ferq tune. 


"Zarokên Bêxwedî” hatin xelatkirin 

Rûdaw Hewlêr 


T iyana rojane ya zarokên bêx- 
I wedî yên Civata Çavdêriya 
Civakî ya Nûciwanên Hewlêrê 
bû fîlm û hat xelat kirin. 

Fîlmê dokumentarî yê Min- 
dale Bê Nazekan (Zarokên 
Bêxwedî) ku ji aliyê derhêner 
Rencder Rizgar hatiye çêkirin 
di festîvala Darberûya Zêrîn ji 
aliyê Rêxistina Azadiya Mafên 
Mirovan li îraqê wek baştirîn 
fîlm hat xelat kirin. Rencder 
Rizgar ji bo Rûdawê got: “Fîlm 
behsa 200 zarokên bêxwedî ku 
li Civata Çavdêriya Civakî ya 
Nûciwanên Hewlêrê dijîn. Ti 
gunehê van zarokan nîne ji bilî 
bêbeşbûna wan ji sozdariya dê 
û bavan. Hinek bê bav in, hine- 
kan jî dayikên xwe jidest dane 
û yên din jî qurbaniyên cuda- 
bûna dayik û bavan nin.” 

Rizgar daxuyand ku di fîlm 
de jiyana zarokekî wek mînak 
hatiye bijartin û akterê sereke 
zarokekî bi navê Serwer Muşîr 
e. Fîlmê “Zarokên Bêxwedî” 



Fîlm behsa 200 zarokên bêxwedî li Hewlêrê dike 


berhemê Rêveberiya Sînemaya 
Hewlêrê ye û tevî Festîvala 
Darberûya Zêrîn bû ku di rojên 
2-6'ê Gulan a 2010'an de li 
Hewlêrê hat li darxistin. 

Derhêner Rencder Rizgar 
derbarê butçeya fîlm de: “Her- 
çiqasî pere kêm bûn jî, 4 mil- 
yon pir hindik in, lê jiber ku 
me ji karê xwe hez dikir, em 
neçar bûn fîlmê xwe dirust 


bikin, yan na ev pere pir hindik 
in bo dirustkirina fîlmekî.” 

Sînaryoya fîlm ji aliyê Renc- 
der Rizgar ve hat nivîsandin, ji 
aliyê Twana Mezin hat wêneki- 
şandin û montaja fîlm jî ji aliyê 
Rêbîn Tenya Kerîm hat cîbicî- 
kirin. Rencder amaje da ku 24 
projeyên nû yên din li ber des- 
tên wî ne ku di dahatû de wê li 
ser wan kar bike. 


Ayhan, hem 
parêzer hem jî 
stranbêj e: 

Zarok 
xwe wenda 
nakin 



Kekê Ayhan, tu li Almanya ji 
dayîk bûye, muzîka Kurdî çê- 
dikî, çi ye ku muzîka Kurdî tu 
bi aliyê xwe ve kişand? 

Ger tu muzîka rojhilat û ya rojava 
bidî ber hev, dîtina min ew e ku di 
muzîka rojhilat de ruh heye. Ew 
ruh li welatên rojhilat cûda ye û 
di muzîka Kurdî de herî bêtir cih 
digire. Ji bo wê jî ez ne tenê mu- 
zîka Kurdî çêdikim, lê bi xwe jî 
hez dikim li wê guhdar bikim. 

Li Almanya hin malbatên Kurd 
ji tirsa ku zarokên wan di nava 
Almanan de “wenda bibin" 
wan ji civakê bi dûr dixin, tu jî 
rastî wê şokê hat? 

Na, tiştek wuha di malbata me de 
tunebû. Ger dayik û bav zarokan 
baş mezin bikin û li fêrkirina wan 
a di derbarê çand û kulturê de 
xwedî derkevin, ez bawer im ku 
zarok weke te got “xwe wenda 
bikin". Pêwîste ew zarok tev li 
çanda wî welatê ku tê de dijîn jî 
bibin. Ew yek bo zarokên Kurd ên 
li welatên biyanî mezin dibin û 
dijîn dewlemendî û avantaj e, ji 
ber ku fêrî du çandên cuda dibin. 

Baş e, wê demê ciwanekî Kurd, 
hunermendekî wek te ciwan, 
ku li welatekî wek Almanya 
dijî, çawa dikare bi kultura xwe 
ve girêdayî bimîne? 

Lazim e xwe ji civaka xwe dûr ne- 
xîne. Tenê têkiliya bi malbata xwe 
re, têr nake. Lê divê dost û heva- 
lên wî yên Kurd jî hebin. Wekî din 
jî pêwiste tev li şahiyan (wek 
cejna Newrozê) bibe ku li wan 
deran hevalên nuh nas bike. Baş- 
tire xebata çandê di nav komelên 
me de bike, wek nimûne di nav 
komên folklorê de, yên şanoyê û 
yên muzîkê cîh bigre. Herwiha 
divê li muzîka Kurdî guhdar bike. 

Wek hunermendekî Kurd ku li 
Ewrûpa ji dayîk bûye û muzîka 
Kurdî çêdike, tu li gel wê ne- 
rînê yî ku divê mirov girêdayî 
kultura xwe bimîne û di nava 
civaka ewrûpî de wenda nebe? 
Belê, nerîna min jî ew e, ez sûdek 
mezin ji ciwanên Kurd re dibînim 
ku di nav du kulturan de mezin 
dibin. Wek ku em dizanin, bala 
hemû cîhanê li wê ye ku çand û 
kulturên kevin neyên wenda 
kirin. Ew ji bo hemû mirovahiyê 
dewlemendîyek e. Yek ji wan çan- 
dên herî kevin jî çanda gelê Kurd 
e. Tiştekî ku mirov gelekî xemgîn 


dike ew e ku gelê me di nav hemû 
bindestiyê de çand û zimanê xwe 
dikaribû bi zehmetiyek mezin bi- 
parêze, lê niha jî li welatên Ewrû- 
payê di nava azadiya çandê de 
wenda bike. 

Tu bi strana “Yara Min" hat 
naskirin, tu wê stranê wek baş- 
tirîn berhema xwe dibînî? 

Bê guman. Wexta ku min ew 
stran li Stenbolê di studyoyê de 
xwend, min dizanîbû ku wê cihê 
xwe bigire. Ez bawer im ku guh- 
dar jî li benda stranek bi wê stîlê 
bûn. Tiştekî balkêş e ku strana 
“Yara Min“ li çar perçên Kurdis- 
tanê hat hezkirin, heya li Tirkiyê 
di nav xelkên wan de jî. Zehmet e 
ku stranek bighîje serkeftinek 
wusa. Gelek caran stran ji aliyê 
stranbêjên başûrê Kurdistanê ve 
tên gotin ku li bakur pir nayên 
hezkirin û wekî din. Loma ez pir 
kêfxweş bûm ku guhdaran ji wê 
stranê hez kirin. 

Tu hîn ciwan î, di hunerê de 
dixwazî bigihê kû derê? 

Ez tenê dixwazim serkeftina min 
a bi albûma “Yara Min“ stand, bi 
berhema min ya nuh ku ez niha li 
ser kar dikim, berdewam bike. 
Qedir û qîmeta min ji gelê xwe 
girt, ez gelekî kêfxweş kirim. 

Rexneyên te li medyaya Kurdî çi 
ne, wek ku hatiye xwestin bala 
xwe dane te? 

Kengî min xwestiye, deriyê hemû 
medyaya Kurdî ji min re vekirî bû 
û vekirî ye. Ji başûr heya bakur, ji 
radio, internet û televizyonê. 

Lê tu ji medyayê bi dûrî? 

Sedemên ku ez ji medyayê dûr 
ketibûm, ji ber ku ez bi xwendina 
xwe ya zanîngehê ve mijûl bûm. Ji 
niha û şûn de tuyê bibînî çiqas 
nava min û medyaya Kurdî baş e. 

Tu bibî parêzer, tu yê çawa van 
herdu karan bi hev re bikî? 

Belê, ez berî heftiyekê bûm parê- 
zer. Ezê di mehên pêş de li ser al- 
bûma nû kar bikim û dema ew 
amade bû ezê dest bi promoşin, 
yanî reklama wê bi riya medyayê 
bikim. Ew kar bi piranî karekî da- 
wiya heftiyê ye. Di nava heftiyê de 
jî ezê karê parêzeriyê bikim. Bê 
guman jiyanek bi stres e. Lê ka 
em binerin wê çawa be. 

Hevpeyvîn: Dilbixwîn Dara 



















10 


JIN Û ClVAK 


Hejmar45 | Sêşem | 18 Gulan 2010 


Rûdaw 


Behsa mafên jinan dikin û pozên wan jî dişkînin 

Jinên Kurd li Ewrûpa di panela bîranîna kuştina keça Kurd Dûa de rexne li mêran digirin 





Mistefa Çiwartayî Köln 


D ilniya Mihêdîn, ji bo bîranîna 
kuştina keça Êzdî Dûa Xelîl 
Eswed di panela Navenda Jinên 
Kurd de amade bû û ragihand: 
"Kuştina Dûayê bandorek mezin 
li min kir.” Diktor ji Dilniyayê re 
dibêje: Tiştekî mezin bandor li pi- 
sîkologiya te kiriye. 

Roja l'ê Gulana 2010'an, na- 
venda Jinên Kurd li bajarê Köln a 
Almanya, di bîranîna kuştina 
Dûayê de, panelek saz kir û tê de- 
fîlmek dokumentarî ji aliyê Cew- 
det Sofî ji Swîsre û Rojhilat Sofî ji 
Almanya hat pêşkêşkirin, yasa- 
zan û nivîskar Xendan Hemeceza 
panel birêve bir. 

Bandora dîmenê kuştina Dûa 

Dûa Xelîl Eswed keçek Kurd a 
Êzdî bû. Ew di 4'ê Nîsana 2007'an 
de bi hinceta hebûna peywendiyê 
li gel ciwanekî Ereb ê misilman, ji 
aliyê kes û karên wê û rûniştva- 
nên devera Behzan û Başîq, bi 
awayekî hovane bi keviran hat 
kuştin. 

Jinên ku tev li panelê bûn, 
behsa bandora dîmenên kuştina 
Dûa Eswed kirin. Nivîskara pir- 


Hawjîn 
ji bo cara 
sêyem 
xwe 

şewitand 

Rûdaw Hewlêr 

Ç avkaniyek Nexweşxaneya 
"Emergency” a Hewlêrê, 
ji Rûdawê re ragihand, şeva 
17/18'ê Nîsana 2010'an 
keçek 19 salî bi navê Hawjîn 
Omer xwe şewitand û di wê 
nexweşxaneya bajarê Hew- 
lêrê de jiyana xwe ji dest da. 
Hawjîn rûniştvana Nahyeya 
Quştepe ya girêdayî Parêz- 
geha Kerkûkê ye. Ew cara sê- 
yemîne ku Hewla xwe 
şewitandinê dide. Wê her car 
bi rêya petrolê dixwest xwe 
bişewitîne, lê xwe ne şewi- 
tandibû. Diya Hawjîn di îfa- 
deyên polîs de wiha daxive: 
“Keça min bi hêrs bû, loma 
xwe şewitand, ti pirsgirêkek 
wê tunebû.” 


Rojhilat Sofî 


Xendan Hemeceza 


Amadebûyên panelê guhdariya pêşkêşkara semînarê dikin 


Dûa bandorek zêde li navê nete- 
weya me kir û Kurd şermezar 
bûn. Digotin mêrên Kurd jinên 
xwe kevirbaran dikin heta dimi- 
rin. 

Kurde Sidqî dema dîmenên 
kuştina Dûa dîtin, çend rojan ni- 
karîbû nan bixwe: "Dema li ser 
maseya xwarinê rûdiniştim, ew 
dîmen dihatin pêş çavên min û 
min nedikarî nan bixwim, bi tay- 
bet ji ber ku em li vir di nav aza- 
diyê de mezin bûne.” 

Tevahiya jinên ku di panelê de 
ji bo Rûdawê axivîn, li bin ban- 
dora kuştina Dûa de mabûn wek 
ku bûyer doh qewimî be. Nîhal 
Ebdulcebar dibêje: "Di warê pisî- 
kolojîk de pir bandor li min kir, 
herçiqas wek jinek Kurd haya 
min ji rewşa mêrên civaka Kurd 
heye û sedema vêya di civakê de 
nebûna sîstemek rasteqîn a ji- 
yanê ye.” 

Dilniya rexneyan li mêrên Kurd 
dike û dibêje: "Mêrên Kurd pir 
ecêb in, dema daxivin xwe nerm 
didin nîşandan. Li Ewrûpa gelek 
mêrên Kurd hene xwe wek rew- 
şenbîr û dostên jinan nîşan didin, 
lê pozê jinên xwe jî dişkînin. Li 
nexweşxaneyan, min gelek jinên 
Kurd ên pozşikandî dîtine.” 


Piştî roj diçe ava, keç û jinên Hewlêrê wenda dibin 


tûka "Oqyanosek Le Tawan”, Xen- 
dan Hemeceza, ku li ser vê kitêbê 
di sala 2008'an li Kurdistanê xe- 
lata "Jina Salê” stand, di panelê de 
got: "Ez nikarim vê mirovatiyê 
fam bikim ku dikare mirovekê ke- 
virbaran bike û bikuje. Mixabin, 
ev bûyer dide xuyakirin ku heta 
niha yasa di vê civakê de tune, 
yasa wiha lê hatiye ku tenê di çar- 
çoveya navranên jinê de tê dîtin.” 


Biryara darvekirina 4 kesan 


Rojhilat Sofî ku fîlmek dokumen- 
tarî li ser kuştina Dûa amade ki- 
riye, got: "Her dem ku bîra vê 
bextreşiyê dibim laşê min ji serî 
heta binî dilerize. Bi rastî jî kare- 
satek pir pir mezin e. Di nîşan- 
dana van dîmenan de, başiyek 
hebû ku tawana kuştina Dûa wek 
tawanên din nehat veşartin û hej- 
marek zêde ya xelkên cîhanê 
dîtin.” 

Piştî kuştina Dûa, polîsên Mu- 
silê çend kesek bi tometa kuştina 
Dûa destgîr kirin û piştî sê salan, 
dadgeha tawanan a Musil biryara 
darvekirina 4 kesan da, lê Êzdî ji 
vê biryarê ne razî ne. 

Roşna Osman ku tev li panela 
Köln'ê bûbû got: "Bûyera kuştina 


"Ne tenê di derketina derve de, lê di warê lixwekirina cilan de jî jin tên paşguhxistin" 


Li kolanên Hewlêrê herî zêde mêr ji xwe re digerin 


Kurdistanê dijîn û ew şaş dimînin 
ku keç tenê naçin derve yan bi 
şev nayên dîtin. Berî demekê, 
çend xwendekarên zanîngeha 
Bonn'ê ya Almanya li Herêma 
Kurdistanê bûn û ji bo Rûdawê 
gotin ku pir ecêb e piştî roj diçe 
ava keç li derve nayên dîtin. 

Rojnamevana Australî, Tracy 


Chilton, niha li Kurdistanê dijî û 
dibêje: "Li Hewlêrê jin tên paş- 
guhxistin, ne tenê di warê karki- 
rin û derketina derve de, lê 
herwiha di warê lixwekirina cilan 
de jî. Dema keç dimeşin serê xwe 
nizim dikin, xwe dûr dikin û dipa- 
rêzin.” Tracy paşguhxistina keçan 
bi dayikên wan ve girê dide: 


"Dayik ji bavan zêdetir keçên xwe 
hînî vê yekê dikin.” Ji bo Tracy pir 
ecêb e ku piştî roj diçe ava keç û 
jin nayên dîtin: "Dema dinya tarî 
dibe, jinan nabînim û aciz dibim. 
Mêr pir berê xwe didin min.” 

"Navçe ji navçeyê cuda ye" 

Hinek mêr derneketina keçan 
normal dibînin. Heme Îbrahîm yê 
75 salî bavê 5 keçan e û nêzîkî ba- 
zara Niştîmanî ya Hewlêrê li ser 
kursiyekî rûniştibû û tizbiyê wî di 
destê wî de bû: "Çawa dibe keça 
min tenê here bazarê, zarokên 
serserî jê re bifîkînin û xelk axav- 
tinên bêjin. Ger wiha bû ezê çi 
bikim! Ji xwe keçikê nakujim!” 

Di Tîrmeha 2009'an de li bin 
navnîşana "Jina tendirust, mal- 
bata tendirust û civaka tendirust”, 
hin çalakvanên jinan li gel rêxis- 
tina IRS ji bo hişyarkirina jinan- 
projeyek amade kirin. Çalakvan û 
rêvebera projê navborî li Hew- 
lêrê, Hekarî Mihemed Emîn got: 
"Civak gunehbar e ku nahêle keç 
tenê biçin derve. Lê navçeyek ji 
navçeyek din cuda ye. Keçên 
Hewlêrê hesûdiyê bi keçên Silê- 
maniyê tînin. Xelkê Hewlêrê keç 
kirine sîmbola şeref û namûsê.” 


Necîbe Mihemed Hewlêr 


B êtiriya keçên Hewlêrê bi tenê 
dernakevin, yan dayik yan 
xuşk û yan birayekî wan ê biçûk li 
gel wan dibe. Kes û karên keçên 
ku tenê naçin derve dibêjin, "Ji 
ber axavtinên xelkê, baştir e keç 
tenê neçin derve.” Li gel rojava- 
bûnê, keçên ku li derve ne bi lez- 
gînî xwe digihînin malê. 

Esma Mihemed ya 43 salî keça 
cîrana xwe wek mînak tîne ku 
tenê diçe derve û xelk axavtinan 
davêjin ser: "Xelk bi xerabî behsa 
keça cîranê me dikin ku tenê diçe 
derve û dibêjin çawa dibe keç 
tenê derkeve.” 

Rengîn û Nesrîn ku xwendeka- 
rên qonaxa bingehîn in û temenê 
wan di navbera 14-16 salan de 
ye, li gel dayika xwe Esma bûn, jê 
dûr nediketin û gotin: "Em tenê 
derneketine derve, em hîn bûne 
bi hevre herin xwendingehê jî. 
Dema em diçin cihên din jî dayika 
me bi me re tê.” 


"Dema dinya tarî dibe, jinan 
nabînim û aciz dibim" 


Jiyana keçên Kurdistanê bûye 
cihê balkêşiya biyaniyên ku li 

"Kurdistan ava dibe” 

Analîstvanê Tirk Mahir Kaynak diyar kir ku dema leşkerên Amerîkî ji îraqê vekişin 



Amed (Rûdaw) - Analîstvanê nav- 
dar û endamê berê yê îstîxbarata 
Tirkiyê MIT'ê, Mahir Kaynak, diyar 
kir ku piştî vekişîna leşkerên Ame- 
rîkayê ji îraqê, wê îraq perçe bibe û 
Kurdistaneke serbixwe ava bibe. Wî 
diyar kir ku wê Amerîka piştgiriyê 
bide avakirina Kurdistanê. Kaynak 
bal kişand ku piştî leşkerên amerîkî 
vekişin wê Kurd di navbera Tirk, 
Ereb û farisan de bimînin û Kurd wê 
neçar bimînin ku xwe nêzî yek ji van 
dewletan bikin. Mahir Kaynak li Tir- 
kiyeyê bi analîzên xwe yên li ser 
Rojhilata Navîn tê naskirin, gelek 
kes jî di pêşveçûnan de serî li rama- 
nên wî didin. Wî bo Rûdawê axivî. 

Rûdaw: Hûn pevçûnên di demên 
dawî de çawa dinirxînin? 

Mahîr Kaynak: Bi ya min PKK bi van 
êrîşan operasyoneke siyasî daye pê- 
şiya xwe. Lê ev pevçûn bi kêrî Kur- 
dan nayên. Ti eleqeya van êrîşan bi 
doza Kurdan re tune ye. Her çiqas di 
vir de Kurd têne bikaranîn jî, di pişt 
perdeyê de servîsên îstîxbarata 
dewletên biyanî hene. Di rastiya 
xwe de AK Partî li hemberî Kurdan 
pir bi erênî nêzik dibe. Digel vê yekê 
çima van êrîşan dest pê kir, ez fêm 
nakim. Dixwazin bi van êrîşan zi- 
rarê bidin AK Partiyê. Di vir de tê 
xwestin ku di civaka Tirk de li hem- 
berî AK Partiyê ev feraset bi pêş bi- 
keve; "Binêre hûn maf didin wan lê 
binêrin ew bersiveke çawa didin 
we?" Armanca PKK'ê ev e. 

PKK wê bigihîje armanca xwe? 

Bi ya min wê bikaribe. 

Hûn operasyonên Artêşa Tirkiyê 
li hemberî PKK'ê çawa dinirxî- 
nin? 

Ger li cihekî milîtanên çekdar hebin, 
wê operasyona leşkerî jî hebe. Hin 
kes dibêjin ku "hûn operasyonan 
bidin sekinandin, em ê çalakiyên 
xwe rawestînin", ma mantiqeke wi- 
sa dibe? PKK'î çalakî dikin, bi ser de 
digrin, artêş bersiv dide wan. Ma 
bila bersiv nedin, bila bisekinin? 

Ev pevçûn wê bandoreke çawa li 
ser têkiliyên Herêma Kurdistanê 
û Tirkiyê bike? 

Ez bawer nakim zirar bide têkiliyên 
Tirkiye û wê derê. 

"Bi ya min di polîtîkaya BDP'ê 
detixeletîtuneye" 

Gelo helwesta BDP'ê ya li hem- 
berî pakêta Makeqanûnê rast bû? 

Bi ya min di polîtîkaya BDP'ê de ti 
xeletî tune ye. Piştgirînedayîna pa- 
kêtê ya BDP'ê ne xelet e, wan li gorî 
xwe helwesteke rast nîşan da. 

Çima? 

Çimkî li Başûrê Rojhilat di navbera 
BDP'ê û AK Partî de reqabet heye. 
Mirov piştgirî nade reqîbê xwe. 

Ev nêzîkî wê rayên BDP'ê kêm 
bike? 


Bawer nakim ti zirarê bide rayên 
BDP'ê. 

BDP'iyan biryar girt ku di 16'ê 
Gulanê de li dijî operasyonan 
bibin mertalên zindî. Ev yek wê 
pevçûnan bide rawestandin? 

Ma wê milîtanên PKK'ê çalakî bikin 
û aliyê din jî bisekine? Tiştekî wisa 
nabe. Ger BDP'î li hemberî operas- 
yonan bisekinin jî, wê operasyon bi- 
domin. Çimkî ya ku êrîş dike PKK ye. 

PKK'yî dibêjin "Me demeke dirêj 
çek bi kar neanî lê ji bo perwer- 
deya bi Kurdî gav nehatin avêtin", 
çima ev gav nehatin avêtin? 

Em bibêjin Kurd bi zimanê dayikê 
perwerde bûn. Em ferz bikin ku en- 
dezyar, bijîşk û mîmarên Kurdî dia- 
xivin hene. Hûn van tiştan dixwa- 
zin? Ger hûn van tiştan bixwazin, ti 
pirsgirêk tune. Lê ew kes wê li kû 
kar bibînin û çawa îstîhdam bibin? 

Bi Tirkî dikarin kar bibînin çima 
bi Kurdî kar nebînin? 

Çimkî Tirkî zimanê hevpar e. Kesên 
ku li vir dijîn, Tirkî weke zimanê 
hevpar bi kar tînin. Ev yek jî bi zorê 
çênebûye. Yên ku navê "Tirk" li 
kesên li Tirkiyeyê dijîn kirine, Ew- 
rûpî ne. Ev şaristanî di encama asî- 
mîlasyonê de çênebûye, ev şarista- 
niyeke hevpar e. Ji ber ku Kurdan 
nekarî xwe ji feodaliyê xilas bikin, 
nekarîn bi vê pergalê re bibin yek, 
bikevin nava vê pergalê. 

Lê "zimanê hevpar" bi zext û zor- 
dariyê pêk hat. Demek kesên ku 
bi Kurdî daxivîn, hatin cezakirin? 

Ew xeletî bû, lê ew xeletî ji holê 
rabû. Ew dem çû. Li Tirkiyeyê dema 
em li stranan guhdar dikin, besteka- 
rên Rûm, Ermenî, Cihû hene. Nirxên 
li Tirkiyeyê nirxên hevpar in. Kurd ji 
ber eşîretan li derveyî wan man. 
Kurd welatiyên Tirkiyeyê ne. Ger 
hûn Kurdan ji welatiyên din cuda 
bikin, ma hûn ê ji Kurdan re başî 
bikin? Ger hûn bawer dikin ku Kurd 


bi perwerdehiya Kurdî wê kêfxweş- 
tir bibin, wê çaxê wisa bikin. Lê 
Kurd ji me ne cuda ne, ez neçar im li 
wan welatiyên xwe [qesta wî Kurd 
in] bifikirim. Serokeşîr rûdinên, na- 
hêlin ku Kurd bi cîhanê re bibin yek. 

Ma Kurd bi Kurdî perwerde 
bibin, wê ji cîhanê veqetin? Gelo 
Kurd nikarin bi zimanê xwe di 
nava pergala cîhanê de cih big- 
rin? 

Tişta ku hûn xeletî dikin ev e; hûn 
ziman weke bûyereke serdestiyê di- 
fikirin. Li cîhanê yên ku bi ingilîzî 
diaxivin kêmar in. 

Hûn tim dibêjin "Hûn" ez tenê 
rojnamevan im. Pirsan dikim. 

Dema dibêjim "hûn", behsa hemû 
Kurdan dikim. 

"Perwerdeya bi Kurdî ne di 
fêdeya Kurdan de ye" 

Hûn piştgirî didin perwerdehiya 
Kurdî yan na? 

Divê perwerdehiya ziman hebe lê 
wê çaxê hûn jî ji encamên wê re razî 
bibin. Wê çaxê wê mîmar, endezyar 
û bijîşkên ku bi Kurdî dizanin hebin. 
Hêj Kurdî nebûye zimanê zanyariyê 
lê ku hûn dixwazin vê bînin, fermo, 
pêşiya we vekiriye. Ger daxwazeke 
wisa hebe, kî ev daxwaz dike, wê 
çaxê dibistan wê ji wan re bên veki- 
rin, ew jî biçin dibistanan. Dikarin bi 
herdu zimanan jî perwerdehî bibî- 
nin. Yên bixwazin dikarin bi Kurdî 
yên bixwazin dikarin bi Tirkî per- 
werde bibin. Ez li dijî perwerdehiya 
bi Kurdî nîn im. Lê bi ya min per- 
werdehiya bi Kurdî bi kêrî birayên 
me yên li wir, bi kêrî welatiyên me 
nayê. Ne di fêdeya wan de ye. Lê di 
jiyana rojane de dikarin zimanê xwe 
bi kar bînin. Zimanekî fermî yê vê 
dewletê heye. Li her derê cîhanê ev 
wisa ye. Li ti derê cîhanê tiştên ku 
hûn dibêjin tune ye. 


"Li îraqê Kurd li 
herêmeke cuda dijîn. 
Lê li Tirkiyeyê rewşa 
Kurdan cuda ye." 

"Ez li dijî perwerde- 
hiya bi Kurdî nîn im. 
Lê bi ya min perwer- 
dehiya bi Kurdî bi kêrî 
birayên me yên li wir, 
bi kêrî welatiyên me 



Dibe ku li Spanyayê hebe, lê li Fran- 
sayê tune ye. Lê ku hûn modela 
Spanyayê dixwazin, dibe. Lê dîsa jî 
dibêjim, bi ya min ev ne di fêdeya 
Kurdan de ye. Boşnakên li vir çima 
bi Tirkî diaxivin, çima ji Tirkî aciz 
nabin? Li Amerîkayê Fransî, Almanî, 
Polonî hemû bi Ingilîzî diaxivin. Lê 
ku hûn dibêjin "nexêr", bila Kurdî 
bibe zimanê Tirkiyeyê wê baştir 
bibe, wê çaxê em wisa bikin. 

Hûn li qedexekirina navên Kurdî 
yên bi tîpên "x, w, q" çawa dinê- 
rin? 

Alfabeya dewletê diyar e, lê hemû 
kes dikarin navên Kurdî li zarokên 
xwe bikin. Bila ji herfên Kurdî jî nav 
li zarokên xwe bikin, ti zirara wê 
tune ye. 

Em hinek bên ser mijara vekişîna 
leşkerên Amerîkî ji îraqê. Hûn 
bawer dikin ku leşkerên Amerîkî 
bi temamî ji îraqê vekişin? 

Leşkerên Amerîkayê wê derkevin û 
li îraqê valahiyek çêbibe. Kurd jî wê 
tercîha xwe bikin. Kurdên li îraqê 
yan wê bi Tirkiyeyê re bin yan jî wê 
bi derdorên din re bin. Lê kîna Ere- 
ban li hemberî Kurdan heye. Çimkî 
ew Kurdan weke "hevkar" dibînin. 
Ew Kurdan weke "hevkarên dagir- 
keran" dibînin. 

Tirkiye Kurdên li Herêma Kurdis- 
tanê çawa dibîne? 

Tirkiye wan weke hemnijadên xwe 
dibîne. 

Piştî vekişîna leşkerên Amerî- 
kayê wê di rewşa îraqê de çi gu- 
hertin çêbibin? Hin kes dibêjin 
wê bi Tirkiyeyê re bibin yek... 

Ev bi temamî tercîha wan mirovan 
e. Ew dikarin bi niyeta xwe, bi bir- 
yara xwe daxwazeke wisa bikin. 

Ku tevli Tirkiyeyê bibin wê çi be? 

Ewder wê dîsa bibe federasyon lê ev 
alî wê dîsa unîter be. 


ê Kurdistan ava bibe 


Lê sînorê erdnîgariya Kurdên li 
Tirkiyeyê û yên Herêma Kurdis- 
tanê bi hev re ye. Wê çawa ewder 
federal ev alî jî unîter be? 

Çimkî Kurd tenê li Başûrê Rojhilat 
najîn, li Mêrsîn, Îzmîr û Stenbolê jî 
dijîn. Wê çaxê wê rewşa van Kurdan 
çi be? Wê çaxê ji wan re jî çareyek 
bibînin. 

Tê gotin wê leşkerên Amerîkî li 
Herêma Kurdistanê bi cih bibin? 

Leşkerên amerîkî wê li Herêma Kur- 
distanê bi cih nebin. Wê wan (me- 
besta wî Kurd in) bi Ereban re rû bi 
rû bihêlin. 

"Amerîkadixwazeîraq 
perçe bibe" 

Wê çaxê wê li îraqê kaos derne- 
keve? 

Amerîka dixwaze îraq perçe bibe. 
Ew Kurdistaneke serbixwe dixwaze. 
Lê wê çiqas serbixwe be tiştekî din 
e. Ew ê Kurdan ji îraqê veqetînin. 

Ku ji îraqê veqetin wê Amerîka 
piştgiriyê bide dewleta Kurdis- 
tanê? 

Belê wê piştgiriyê bidin. Ev tenê tex- 
mîna min e. Ti belgeyek di destê 
min de tune. Ji bo ku li vê herêmê îs- 
tîkrarek çêbibe, wê piştgirî bidin. 
Jixwe Kurd niha ji îraqê veqetiyane. 
Niha bi temamî cuda ne. Li îraqê 
Kurd li herêmeke cuda dijîn. Lê li 
Tirkiyeyê rewşa Kurdan cuda ye. 
Kurd ji Başûrê Rojhilat zêdetir, li her 
derê Anatolyayê dijîn. 

Ku dewleta Kurdistanê ava bibe, 
wê pêşeroja Kurdan çi be? 

Li çar aliyên wan dewletên cuda 
hene. Tirkiye, Ereb, Fars hene. Ew 
neçar in ji van nêzî yekê bibin. 

Hevpeyvîn: Bawer Çem 


Nivîskar, îktîsatvan û analîz- 
karê îstîxbaratê Mahîr Kaynak 
di 1934'an de li Dîlokê hate din- 
yayê. Beriya 1980'an di bin banê 
MÎT'ê de xebitî. Kaynak ku niha 
di rojnameya Starêya Tirkî de 
quncik dinivisîne, zewicî û bavê 
3 zarokan e. Kaynak heta niha 
pirtûkên bi navê "Amerika 11 
Eylul Afganistan Irak", “Başi- 
miza Çuval Geçirenler", "Yeni Or- 
tadogu Haritasi", "Buyuk 
Ortadogu Projesi ve Tûrkiye 
Uzerine Stratejik Analizler", 
"Dûnyayi Kimler Yönetiyor (Bi 
Omer Lûtfi Mete re), "Istihbarat 
ve Terör Oyunlari", "Maskeli 
Balo / Tûrkiye, ABD ve Diger- 
leri", "Para Imparatorlugu / 
Kontrol Kimin Elinde?" û gelek 
pirtûkên din nivîsandine. 

Rûdaw 


"Kurd di polîtîkaya 
îraqê de rolekê se- 
reke dilîzin" 

"Rêya Yêkitiya Ew- 
rûpayê di Amedê 
re derbas dibe" 


Seroka Partiya Keskan Claudia Roth: 

“Em piştgiriya 
daxwazên Kurdan dikin" 


Rûdaw: Hûn demek berê li gel 
şandeyekê çûn Kurdistana 
Başûr. Armanca vê gera we çi 
bû? 

Claudia Roth: Me xwest li ser hil- 
bijartinên Parlamentoya îraqê 
agahiyan bi dest bixin. Me xwest 
em bizanibin ka hilbijartin çawa 
derbas bûne, wan hilbijartinan çi 
encam dane û encama hilbijarti- 
nan wê di dahatûya îraqê de ro- 
lekê çawa bilîze. Ez çûm 
Kurdistana Başûr, min li wir bi Se- 
rokê Herêma Federal ya Kurdis- 
tanê, birêz Mesûd Barzanî re, bi 
birêz Hero Xan re, bi Tevgera 
Goran re, bi rêxistinên jinan re, bi 
gelek rêxistinên din re, bi nûne- 
rên Êzîdiyan û Tirkmenan re da- 
nûstandin pêk anîn. Min xwest ez 
li ser damezirandina hikûmeta nû 
ya îraqê dîtinên wan bizanibim. 
Lewra Kurd di damezirandina hi- 
kûmeta îraqê de rolek berbiçav 
dilîzin. Ez ji Kurdistana Başûr 
çûm parçeyê Tirkiyê yê Kurdis- 
tanê. Ez çûm Cizîr, Heskîf û 
Amedê. Min li wê derê jî bi însa- 
nan re li ser rewşa Kurdan bi giştî, 
rewşa aborî ya heremê danûstan- 
din pêk anî. Lewra weku hûn jî di- 
zanin li Tirkiyê hikûmet bi navê 
"vebûna demokratîk" bername- 
yek anîbû rojevê. Ew bername di 


civata Kurd de bûbû sedemê pey- 
dabûna hêviyekê, lê piştî girtina 
DTP'ê ew hêvî hat vemirandin. 
Min dixwest ez binerim ka mirov 
çawa dikare rêyên çareserkirina 
pirsgirêka Kurd dîsa veke. 

Tu dikarî gera xwe çawa binir- 
xînî? Ew gera te çi encam da? 

Li îraqê Kurd rolek sereke dilîzin. 
Bêyî Kurdan li îraqê hikûmetek 
nû nikare bê damezirandin. Kurd 
di navbera hemû aliyan de wek 
pirekê ne. Ew di navbera hemû 
aliyan de rolek pêwendiyê dilîzin. 
Kurd serokatiya dewleta îraqê, 
çareserkirina pirsa Kerkûkê, ango 
li Kerkûkê pêkanîna referandû- 
mekê û bicîhanîna madeya 140 
dixwazin. Dîsa Kurd dixwazin ku 
makzagona îraqê wiha bimîne, 
ango guherîna makzagonê neyê 
rojevê. Ji ber rola wan li îraqê ew 
daxwazên Kurdan di cîh de ne. 
Em Kurdan ji bo bicîhanîna dax- 
wazên wan destek dikin. Li Tir- 
kiyê ez hêvî dikim ew bernameya 
"vebûna demokratîk" bidome, 
ango ew pêvajo ji nû ve bê rojevê. 
Ez pir xemgîn im ji ber ku zarokên 
ku kevir avêtine hîn jî di girtîgehê 
de ne, pir xemgîn im ku hîn 1500 
endamên DTP'ê di girtigehê de 
ne, pir xemgîn im ku mafê polîtî- 


kakirina Ahmet Turk ji wî hatiye 
standin, ez pir xemgîn im ku 
Ahmet Turk li Samsûnê rastî êri- 
şên şovenîstan hat. Min ji Erdo- 
gan re, ji Atalay re û ji 
polîtîkwanên din re got, "rêya Ye- 
kitiya Ewrûpayê di Amedê re der- 
bas dibe". Ango heta pirsgirêka 
Kurd bi rêya aşitî û dîyalogê neyê 
çarserkirin, Tirkiye nikare bibe 
endamê YE'yê. 

Tu guherîna makzagonê çawa 
dinirxînî? 

Guherîna makzagonê ji bo Tirkiyê 
gelekî pêwîst e. Ew guherîn divê 
ji zû ve pêk bihata. Ji ber wê ez 
hewldana guherîna makzagonê 
hewldanek herî girîng ku bi sa- 
lane li Tirkiyê pêk nehatiye, dibi- 
nîm. Makzagona heyî di dema 
cûntaya 12'ê îlonê de hatiye çêki- 
rin, ango makzagonek mîlîtarîst 
û antîdemokratîk e. Ez li Tirkiyê 
bi gelek însanan re peyivîm. Pira- 
niya wan dibêjin, em naxwazin bi 
makzagonek mîlîtarîst re bijîn. 
Pêwîstiya Tirkiyê bi makzagonek 
nû ya sîvîl - demokratîk heye. 
Divê di wê makzagonê de mafên 
kêmnetewan bên misogerkirin. 

Hevpeyvîn: Seyîdxan Kurij 


Tirk û Rûsan mehekê vîze rakirin 


Ajansên Nûçeyan (Rûdaw) - Bi 

bawera hejmarek çavdêran, raki- 
rina vîzeyê wê di navbera Rûsya 
û Tirkiyê de bazirganiya "çente" 
û "perperîkên şevê" zêde bike. Di 
civîna li gel sermayedar û bazir- 
ganên Tirk û Rûs, serokê Rûsya 
Dîmîtrî Medwedew ragihand 
"Emê bo başTirkirina pêwendi- 
yên darayî, bazirganî di navbera 
herdû welatan de kar bikin." 

Peywendiyek temen 500 sal di 
navbera Rûsya û Tirkiyê de heye. 
Di sala 1492an de îvanê sêyem, 
desthilatdarê Rûsya, di derbarê 
bazirganiya deryayî ya di navbera 
herdu welatan de nameyek ji bo 
Siltanê Osmanî Bayezîdê duyem 
re şand. Balyozxaneya împarato- 


riya Rûsya di sala 1701ê de li 
Stenbolê hat vekirin. Di sala 
1920'an de peywendiyên dîplo- 
matîk di navbera herdu welatan 
de hatin damezrandin. Lê di ser- 
dema şerê sar ê di navbera Yekî- 
tiya Soviyet û Amerîka de, li 
hember "metirsiya Komunîzimê" 
Tirkiye bû berbesta Amerîka û 
Rojava.. 

Heta niha Rûsya û Tirkiyê 60 
peymannameyên hevbeş mohr 
kirine. Duyemîn serokê Rûsya Vi- 
ladîmîr Pûtîn, di sala 2004'an de 
serdana Tirkiyê kir. Sala 2006'an, 
Serokê Tirkiyê Ehmed Necdet 
Sezer serdana Rûsyayê kir. Se- 
rokwezîrê niha yê Tirkiyê Recep 
Teyyib Erdogan çend caran ser- 


dana Rûsya kir. Niha astê pevgu- 
herandina bazirganî di navbera 
herdu welatan de pir bilind bûye 
û di sala 2008'an de nêzîkî 2,7 
milyon geştyarên Rûsî çûne ser- 
dana cihên geştê yên Tirkiyê. 

Di Tebaxa 2009'an de, serok- 
wezîrê Rûsya Vildîmîr Pûtîn ser- 
dana Tirkiyê kir. Herdu dewletan 
hinek peymanên taybet bi geşki- 
rina hevkariyê di warê gaz û pet- 
rolê û vîzeya atomî de, îmze kirin. 
Li gor van peymanan, biryar e 
gaza Rûsya di Derya Reş û kena- 
rên Tirkiyê re ji bo Ewrûpa bê ve- 
guheztin, herwiha yekem 
santrala elektroatomîk jî li ser 
xaka Tirkiyê tê damezirandin. 



"Xwediyên cilên sor" nerazîbûna xwe li Tayland didomînin 


Li Bangkokê bêaramî: 

16 mirî û 140 birîndar 

♦ 


Bangkok - Roja şemiyê li gor 
daxuyaniyên bijîşkan di bêara- 
miya Bangkok'ê de 16 kesan ji- 
yana xwe ji dest dane û di 
pevçûna di nava polis, arteş û 
çalakvanan de 140 kes jî birîn- 
dar bûne. 

Artêşa Taylandê li paytext 
Bangkokê bi dijberê hikû- 
matê yên bi navê "Xwediyên 
cilên sor" ket nava pevçûnê. Di 
nava sê rojan de 16 kesan ji- 
yana xwe ji dest dan. 

Li paytexta Tayland, na- 
venda Bangkokê pozberiya di 
navbera artêş û çalakvanan de 
dijwartir dibe. Artêşa ku dix- 
west kampa çalakvanan bela 
bike, rastî berxwedana çalak- 
vanan hat. Li gor daxuyaniyan 
di navenda bajêr de gulên 
plastîk û yên rast li pey hev 
firîn. Destûrmend dibêjin ku 
bi tu awayî em bi çalakvanan 
re nakevin bazarê. Bajarê 
Bangkokê dişibe qada şer. 

Sekreterê Giştî yê YN(Yekîti- 
yên Netewan) Ban Ki-moon, ji 
bo herdu aliyan jî bangewa- 
ziya aramiyê kir. Amerîka jî di 
daxuyaniya xwe de bangewa- 
ziya aramiyê kir û ji herdu ali- 
yan xwest ku pirsgirêkên xwe 
di nav xwe de, bi riya diyalogê 
çareser bikin. 

Generalek birîndar bû 

Generalekî kevn yê ku piştgirî 
dida çalakvanan, ji aliyê kesên 
nediyar ve ji serê xwe birîn- 
dar bû. Jiyana general di xe- 
terê de ye. General Hattiya 
xwe wek "stratejîstê leşkerî 
yê çalakvanan" dida xuya 
kirin. General Hattiya wek "ge- 
neralê sor" dihat naskirin. Bi- 
rîndarbûna general rageşî 
zêde kir. Artêşa Taylandê 
berê jî daxuyanî dabû û gotibû 
ku emê li dijî terorîstan nîşan- 
girên tûj bi kar bînin. Destûr- 
mendan li heremên ku 
çalakvan lê ne av û kareba qut 
kirine. 

Di navenda kampê de çalak- 
vanan xwe bi lastîk, dîrek û 
têlên direhî dorpêç kirine. Li 
paytextê kiryariya rewşa 
awarte ji bo 15 eyaletan berfi- 


reh bû. Serokwezîrê kevn yê 
Tayland'ê Taksin Şinavat, ji hi- 
kûmatê xwest ku leşkeran 
paşve bikşîne û bi bergên sor 
re hevdîtinan çêke. 

Sedemên pevçûnê 

Li Tayland'ê ji meha Adarê û 
vir ve krîza siyasî didomiya û 
ji ber vê krîzê jî di nava pev- 
çûnê de 29 kes jiyana xwe ji 
dest dan û nezîkî hezar kes jî 
birîndar bûn. 

Li gor daxuyaniyên ku tê 
dayîn, tevgera bergên sor ji bo 
piştgiriya serokwezîrê kevn 
Taksin Şinavat hatiye destpê- 
kirin û di nava vê tevgerê de 



herî zêde gelên feqîr cîh digre. 
Berî du mehan ji bo hilbijarti- 
nên zûkayî çalakî dest pê ki- 
ribû, hêdî hêdî çalakî berfireh 
bû û rengê xwe guhirand. 
Kesên ku li gundewariyê bi cîh 
bûne tekoşîna xwe li dijî kesên 
bijare wek "şerên çînî" bi nav 
dikin. 

Çalakvanên dijber dixwazin 
hikûmat berpirsyariya bûyê- 
rên ku di 10 ê Nîsanê de qewi- 
mîbûn bigre ser xwe. Hikûmat 
berê hewl dabu ku vê kampê 
belav bike, lê di vê buyerê de 
19 çalakvan, 1 rojnamevan û 5 
leşker jiyana xwe ji dest 
dabûn. Nûnerên çalakvanan û 
yên hikûmatê hewl dabûn ku 
riyekê lihevhatinê bibînin. Bi 
ser de jî serokwezîr Abhisit 
Vejjajiva, soz dabû ku vê di 
14'ê mijdarê de hilbijartina 
zûkayî pêk bê. Lê belê dema 
ku daxwaziyên zêde hatin ser 
masê, serokwezîr jî helwesta 
xwe dijwartir kir û soza xwe 
paşve kişand. 

PENa Kurd îdamkerdişê 
Kurdan Protesto Kerd 



Ferzad Kemanger malimê wendegehî bi 


Almanya (Rûdaw) - PENa 
Kurd derheqê îdamkerdişê 
Kurdan de beyanatêk vila 
kerd û dewleta Îranî pro- 
testo kerde. 

Seke yeno zanayîş, dew- 
leta Îranî hertim Kurdan û 
muxalîfanê rejîmî bi hawa- 
yêko bêqanûn û neheq 
îdam kena. Reya peyêne 
roja 09.05.2010 de panc 
Kurdî îdam kerdîy. 


PENa Kurd beyanatê xo 
de wina va: “Ma na bawe- 
rîye de yê ke kiştiş û îdam- 
kerdişê merdimanê roşin- 
vîran û azadîwaştoxan ke 
girewtişê heqanê xoyê 
meşrûyan dima yê, karêko 
prensîbanê merdîmîye ra 
dûrî yo.Goreyê standar- 
danê mîyanneteweyî yê 
heqê merdiman ra, qerarê 
winasî tena hetê rejîmanê 


Kirmanckî de 
Yewna Kitab 


Duhok (Rûdaw) - Enstî- 
tuya Kelepûrê Kurdkî ke 
Kurdîstanê Başûrî de fea- 
lîyet kena yewna kitabê 
kirmanckî (zazakî) çap 
kerd. 

No kitabo folklorik 
hetê Seyîdxan Kurijî ra 
amade bîyo û tede 39 
tene sanikî û 28 fiqrayê 
ke hetê Çewlîgî ra arêdî- 
yayê estê. Seyîdxan Kurijî 
destpêkê kitabî de bi ser- 
nameyê “Tayê Xususîyetê 
Fekî Çolîgî" de tayê xusu- 
sîyetê kirdkîya Çewlîgî û 
cîyayîya nê xususîyetan a 
mîyanê fekanê bînan yê 
kirdkî de îzeh kerdê. 
Kitab de bi kilmîye bîyo- 
grafîya qiseykerdoxanê 
sanikan û ferhengekêkê 
çekuyanê hetê Çewlîgî ra 
zî kitab de ca gênê. 

No kitabê kirmanckî yê 
dîyine yo ke Enstîtuya 
Kelepûrê Kurdkî Kurdîs- 
tanê Başûrî de çap kena. 
Kitabê yewin yê Roşan 
Lezgînî bi nameyê “Sani- 
kanê Dîyarbekirî ra Gul- 


ARWLINÇÎIJ LUV 

Sonikî Çoligî 






Seyîdxan Kurij 
(Arêkerdox), Arwûnçî û 
Lûy, Enstîtuya Kelepûrê 
Kurdî Şaxê Duhokî, 
Duhok 2009, 223 rîpelî 


desteyêk" bi. 

Adresa waştişî: 
khi_2 00 3 @hotmail.com 
/ khidihok@yahoo.com 

Seyîdxan Kurij (Arê- 
kerdox), Arwûnçî û Lûy, 
Enstîtuya Kelepûrê Kurdî 
Şaxê Duhokî, Duhok 
2009, 223 rîpelî. 


gonîwer û totalîteran yenê 
dayene. Hetê rejîmê Îranî 
ra îdamkerdişê panc têko- 
şeranê Kurdan mîyanê ra- 
yaumûmî ya mîyannete- 
weyî de şokêko newe vi- 
raşto.” 

PENa Kurd beyanatê xo 
de bale ante rewşa merdi- 
manê ke îdam bîyê ser û va: 
“Ferzad Kemanger wende- 
gehanê dewanê Kurdîstanê 
Rojhelatî de malim bi û 
heme waştena ey na bîye 
ke domananê welatê xo bi- 
musno wendiş û nuştiş^ 
Seba merdimîye hêzê ey 
bêpeynî bi û verê çimanê 
ey de sîya, sipî û zerdî 
heme yew bîy. 0 rojname- 
ger, şaîr û hîkayenuştoxêko 
jîr bi ke bi ziwanêko sade û 
rewan dersê hişyarîye 
dayne şagirdanê xo. Elî 
Heyderîyan, Ferhad Wekîlî, 
Şîrîn Elemhulî Atêşga û 
Mêhdî Îslamîyan jî her yew 
warêk de xizmetê averşîya- 
yîşê şarê xo kerdêne. Ê wa- 
yîrê manîfestoyêkê hu- 
manstîye bîy û şarî rê xiz- 


met karê înan o tewr pîroz 
bi.” 

PENa Kurd beyanatê xo 
de wina dewam kena: “Ma 
venga komara Îranî danê 
ke wa êdî nê hovîtîyanê ke 
vera miletê Kurdî de keno 
ra fek verado. Seba çare- 
kerdişê meseleya şarê 
Kurdî yê îran de rayîrê dî- 
yalogî rayîro tewr baş û de- 
mokratîk o. No rayîr şêno 
rewşa heme şaranê bi- 
vurno û aştîye bikero para 
înan. Wa dîktatorî tarîxê cî- 
hanî ra îbret bigîrê û qe- 
dera Hitler, Mussolini, 
Neron, Sedam Huseynî û cî- 
nayetkaranê bînan bîyarê 
vîrê xo.” 

PENa Kurd peynîya beya- 
natê xo de wina va: “Na- 
venda PENa Kurd îdam- 
kerdişê roşinvîr û azadî- 
waştoxanê Kurdan şerme- 
zar kena û ana vîrî ke nê 
cangorîyê Kurdîstanî zî 
bîyê estareyê neweyî ke bi 
şewqê xo rayîrê rizgarker- 
dişê şarî û herrîya ma geş- 
tir kenê.” 



Murîyêra Ap Husî 

Roşan Lezgîn 

A p Husê Keyê Hesan zi- 
mistanî rezê xo yê Ken- 
dalê Zinaran rot da Qubatê 
Keyê Deqan, pereyê xo girew- 
tîy. 

Orteyê rezê Kendalê Zina- 
ran de murîyêrêka girde est- 
bîy. Murîyê na dare maluteyî 
bîy, rew dereseyêne. Zaf weşî 
bîy, zaf bitamî bîy. Kamî na 
dare ra yew murî biwerdê, 
caran tamê aye xo vîrî ra nêkerdê. 

Wisarî Qubat şi teli vet, dorê rezê xo sênc kerd. 
Rezê xo birna, pişt. Wextê kendişî, rezê xo heme 
kend û pabeyê dereseyayîşê murî û engure vindert. 

Serê aşma tebaxe de murîyê a dare daresayêne. 
Qubat rojêk verşanêk werişt şi mîyanê rezî ke mu- 
rîyanê deresayan arêdo la ewnîya ke çi bivîno! Eke 
Ap Husê ma ha binê murîyêre de, murîyan weşa- 
neno: 

- Selamuneleykum! 

- Eleykumselam! 

Qubat vano: 

- Ap Hus, ti se kenî? To xo şaş kerdo! Qey ti murî- 
yanê mi benî? 

Ap Hus vano: 

- Ney! Mi xo şaş nêkerdo. Dara min a. 

Qubat vano: 

- To rez nêrot nêda mi? Şahidê ma estê!... 

Ap Hus qet moralê xo nêxeripneno. Vano: 

- Belê. Rast a. Mi rez rot da to. La ma behsê murî- 
yêre nêkerdo. Bêre mi rê sond biwane, eke ma na- 
meyê murîyêre girewto xo fek, heqê to esto! 

Yewbînan benê û anê. La Ap Hus yê xo ra nêno 
war. 

Roja bîne şefeqêk rew werzenê şinê keyê melayî. 
Danê ber ro. Melayî zî nimacê serê sibayî kerdo, 
şîyo kewto cile ke biney hewn ra şiro. Axir melayî 
hewn ra weriznenê. Mela bi cilanê rakewtişî, yeno 
hewş. Kincê şewe ke melayî ra yê, cêr ra yew pîjema 
û cor ra zî yew atlêto qol o. Qubat mesela qisey 
keno. Dima Ap Hus mesela qisey keno. Mela goreyê 
şerîetî ra Ap Husî neheq keno. Vano: 

- Ap Hus, eke murîyêre mîyanê rezî de ya û to zî 
rez roto, pereyê xo girewtê, êdî heqê to murîyêre 
de nêmendo. 

Labelê roja bîne Qubat gama ke şino mîyanê rezî, 
ewnêno ke Ap Hus ancîna ha binê dare de murîyan 
arêdano. Qubatvano: 

- Ap Hus! Homa to ra razî! Qey to nêdî melayî se 
va?! 

Seke tu çîyêk nêbîyo, Ap Husê ma vano: 

- Melayo ke pîjemeyê bajarîyan û atlêto qolik pi- 
radaye bo, şerîetê ey betal o! 


Maddeyo gizûn yê bacika sûre beno 
daruyê vindarnayîşê dejî 


A limê tenduristîye wa- 
zenê maddeyo gizûn ke 
bacika (îsot; bîber) sûre de 
esto ra yew dermano mu- 
sekîn yê vindarnayîşê dejî 
virazê. 

Cigêrayoxanê tenduris- 
tîye yê Unîversîteya Teksasî 
ya Amerîka beyan kerd ke 
înan cayê dejayeyî yê wu- 
cûdê însanî de yew mad- 
deyo ke maneno kapsaîsînî 
û bacike keno gizûn keşf 
kerdo. Alimî vanî, kam ga- 


ma ke virazîyayîşê nê mad- 
deyî bêro vindarnayene, 
dejê wucûdî zî vindeno. 
Maddeyê kapsaîsînî ke ba- 
cika sûre de esto, hucre- 
yanê mîyanê wucûdî ser o 
reseptoranê mewcûdan 
tesbît keno û gureyê vin- 
darnayîşê dejî keno. 

Laburatuaran de xebata 
ke merreyan ser o virazî- 
yaya de tesbît bîyo, eke yew 
gen bêro bêtesîr kerdene, 
vera kapsaîsînî de hesasî- 


yetê ey nêmaneno. Cigêra- 
yoxî nê tesbîtî ra hereket 
kenê û wazenê dermano ke 
eynî wezîfeyî vîneno virazê. 

Alimî tekîd kenê ke na 
xebate fehmkerdişê meka- 
nîzmaya dejî û tedawîyêka 
hîna bitesîre yê vera dejî de 
zaf muhîm a. Alimî vanê, 
gama ke wucûd de xesar vi- 
razîyêno, sey molekulanê 
ke bi hawayêko tebîî vejî- 
yênê meydan, ma kapsaî- 
sînê endojenozî (organîz- 


ma yan zî çîyê ke qismanê 
aye ra virazîyênê) keşf 
kerdo. 

Alimî hêvî kenê ke seba 
tedawîkerdişê îltîhabê cayê 
ke estikî pêresenê û nêwe- 
şîyê îltîhabinî yê sey fîb- 
romyalojî, hewna, seba te- 
dawîya nêweşîyê cîya-cî- 
yayî ke qanserî ra eleqedar 
ê, kapsaîsînê bacika sûre ra 
dermanan virazê. 

Rûdaw 



MISTEFA ŞEFÎQ 
EDILBI 


Piştî kuştina 
rojnamevan 
Serdeşt Osman 


C ar bi car di dezgehên ragehandinê 
de behsa şerê sar ê navbera hêzên 
Kurdî tê kirin. Kesên ku bi van gotinan 
dilteng dibin ,înkar dikin û qebûl nakin 
, kesên ku kêfa wan jî tê van gotinan bi 
pîtên mezintir dinivîsin û dikin man- 
şêt.Lê dost û dujmin jî dizanin ku van 
rojanhindpêşhatênnexweş berêxwe 
daye başûrê Kurdistanê. 

Li gor nerîna min, kuştina Serdeşt 
Osman bûye behanek ji bona hevdu şi- 
kandin û vekirina rûpelên nakokiyên 
derbasbûyî. Eger ne weha be, bûyerek 
çêbûye, rojnamevanek hatiye kuştin, 
hêj bikerên vî karî di tu belgeyên ya- 
sayî û fermî de nehatine eşkerekirin, tu 
belgeyên bawerpêkirî nedane destê vî 
xelkî. Çima bi her awahî bihevşikandin 
û tawanbarkirina hevdu dest pê ki- 
rine? Ev rewş qet naxuyê ku tenê bi 
kuştina rojnamevanekî tenê ve sînor- 
dar be. Heya niha tu belgên fermî di 
dest me de nîne ku bikerên kuştina 
Serdeşt eşkere bikin. Em hîvîdar in ku 
ev karê hanê di demek zû de bê eşke- 
rekirin çunkî bûyerên ku piştî vî karî çê 
dibin, ji vî karî bi xwe gelekî metirsî- 
dartir in. 

Di karim bêjim ku bûyerên hanê 
perçeyekin ji pêşvaçûnên herêmî û 
navxweyî yên îraqê. Di demekê de ku 
ambargoya ser îranê teng dibe, îran zê- 
detir destê xwe dirêjî nava îraqê kiriye. 
Hewildanên avakirina hikûmeta teze 
bê encam mane û rewşa asayişê li 
îraqê ber bi xerabbûnê ve diçe. Di 
demek weha de hebûna Kurdistanek 
aram ne li gor daxwaza gelek aliyan e 
û ewê gelek alî bixwazin ku hêzên Kur- 
dan rakêşin nav nakokiyên heyî. Ne dî- 
tina van rastiyan, hesabnekirina 
bona rewşa taybet a Kurdistanê û li 
berçav negirtina berjewendiyên Kuri 
bi giştî, yan xaflet û bêhoşî ye, yan jî 
danê dest hind hêzên biyanî ne . 

Her kesek an jî aliyekî siyasî ku xwe 
xwediyê gelê Kurd dizane û xemxurê 
çarenivîsa gelê Kurdistan e, divê 
rewşa giştî, hestiyariya Kurdistan û 
berjewendiyên stratejiyên netewa 
Kurd li ser hemû hesabên din deyne. 
Divê tu kes, tu hêz xelkê Kurd bi nezan 
û nefam nezanin û di bin navê xwedî 
derketina li Serdeşt Osman çarenivîsa 
gelê Kurd nexin metirsiyê. Ger ku 
hêzên Kurd bixwazin di bin navê de- 
mokrasiyê de hisabên xweyê kevin bi 
hevdu re temam bikin, divê bi zanin vê 
çendê tu peywendî bi demokrasî û 
azadiyê ve nîne, eve kirasekî paşverû 
ye ku ji dîrokek reş ji Kurdan re maye 
û ew di bin perda demokrasiyê de îro 
li xwe dikin. Ji xwe eger hin aliyên din 
jî dixwazin li ser xwîna xortên Kurd dî- 
mokrasiyê ava bikin, divê bizanin ew 
tovekî weha xerab li vî welatî diçînin 
ku tu carî bi dîmokrasiyê jî ev tovê 
gemar nahê paqijkirin. 



Gurkirina Xelkê 


H efteya borî me li ser bûyera metirsî- 
dar a terorkirina xwendekar û roj- 
namevan, Serdeşt Osman gotarek 
nivîsand. Mixabin di hundirê vê hefteyê 
de, ewqasî bi awayekî siyasî reftar li gel 
vê bûyerê hat kirin ku êdî ne tawan bi 
xwe lê danûstandina li ser wê bû rojev. 
Destê çend hêzên siyasî di vê yekê de 
heye, herwiha destê hinek hevpîşeyên 
me yên rojnamevan! 

Ger ku gelek pîşe tenê bi yasayê ve gi- 
rêdayî ne, lê karê rojnamevaniyê ji bilî 
yasayê bi hinek tiştên din ve jî girêdayî 
ye wek bingehên pîşeyî û exlaqî. Lê di 
hefteya borî de hemû bingeh ji aliyê çend 
rojname û kovaran ve hatin binpêkirin bi 
rêya "tawanbarkirina" bê belge ya PDK'ê. 
Mixabin, ekrana televizyona "KNN" jî bû 
cihê gerimkirina civatên bi vî awayî û di 
bernameyekê de hestên hezaran alîgirên 
PDK'ê û herwiha hestên hejmareke zêde 
ya xelkê Hewlêrê birîndar kir, dema ji 
ber bûyera kuştina Serdeşt, mixabin, 
Hewlêr wek paytexta terorê binav kir. 

Ji ber ku hêzên asayiş ne yek in, dax- 
waza lêkolînên hûr, diyarkirina xemsari- 
yên dirustbûna vê bûyerê, ragihandina 
encamên lêkolînan ji hêzên asayişa Hew- 
lêrê, herwiha lêpirsîna li gel berpirsan, 
daxwazên rewa ne ku ji PDK'ê yan ji dez- 
gehên peywendîdar tên kirin. Lê ger 
mijar bigihe cihekî ku bibe rêgeh bo gur- 
kirina dijî aliyekî siyasî, nabe bi ti awa- 
yan bê gotin ev tişt ji palner û armancên 
siyasî bêbeş e, ger neyê gotin ev siyaset- 
kirina bi xwîna ciwanekî ye, û dibe ku ev 
siyasetkirina hanê bibe sedema dirust- 
bûna giyanê tundûtûjiyê di nav ciwanan 
de bi giştî ku bi ti awayan xizmeta civak 
û aliyên desthilatdar û bi taybetî opozis- 
yonê nake. 

Dema dibêjim dirustkirina "Giyanê 

tundûtûjiyê" di nav ciwanan de, mebesta 
min dirust kirina rewşekê ye ku êrişki- 
rina bi nivîs li dijî xelk, kes, malbat û par- 
tiyekê tê de hebe, lê ne wek rexne, belkî 
weke tehdît ku dibe ber bi giyanê kuştinê 
biçe. Mînakên piştrastkirina vê yekê jî, 
hin e-mail û massage yên ku van rojan 
bo rojnamevanekî hatine nivîsandin: "Ji 
ber ku tu alîgirê desthilatê yî, emê tola 
Soran Mame Heme û Serdeşt Osman ji te 
hilînin û te wek segan bidin kuştin." Dijii 
kesekî din jî nivîsandibûn: "Emê jin û za- 
rokên te bidin ber." 

Tevgera Goran di vê pêngava xwe ya sk 
yasî de, bi ti awayan ne dûrbîn bû. Goran 
ku hêzeke sivîl e û di rewşa tundûtûjiyê 
de ne ku berfireh nabe lê biçûk jî dibe. 
Xelk bo başTirkirina sîstema desthilatê 
û zêdekirina aramiyê deng didin aliyekî 
derveyî desthilatê, ne ji bo ku rewşê bi- 
herfîne yan xwe çekdar bike. 

Ji bilî wê yekê ku Tevgera Goran sû- 
deke mezin ji hewlên Serokê Herêma 
Kurdistanê û PDK'ê yên bo aramkirinê 
wergirt û ew hewl bûn piştevanên YNK'ê 
û Goran bo aramkirina rewşa di navbera 
wan de, bi taybetî ku li Silêmaniyê rewş 
du caran giha asta teqînê û dûre jî dehif- 
dana YNK'ê bo çareserkirina pirsgirêka 
nanbiriyên ku heta niha yek ji xalên na- 
kokiyê ye li pêşiya arambûna lihevkiki- 


rina Hevgirtina Frakisyonên Kurdistanî. 

Bi derketina vê rewşa nû re jî, xelk di- 
tirse ku pêkhatên îtîlafa navborî lihev 
nekin, bi taybetî ji ber ku YNK'ê di daxu- 
yaniya xwe ya dawî de li ser zimanê nû- 
nerê xwe di gotûbêjên îtîlafê de 
ragihand: "Aliyek (mebesta wî Goran bû) 
ne di asta gotûbêjên bilind de ye." Niha jî 
gumankirina PDK'ê li ser kiryarên Go- 
ranê zêde bû. 

Niha xelk çaverê dikin ku piştî pênga- 
vên provokatîf û pêngavên hefteya borî 
bi armanca kêmkirina PDKê, li beramber 
jî daxwiyaniya tund a polîtburoya PDK'ê, 
xelk dixwazin li xweragirî û parastina 
destkeftên Kurdan mikur bên. 

Li Herêma Kurdistanê, hejmareke ni- 
vîskar û rojnamevanan hatine kuştin, ji 
Ebû Bekir Elî bigre ku bi awayekî eşkere 
û bi birîndarî li pêşiya parêzgeha Silêma- 
niyê hat kuştin dema ku Parêzgarê Silê- 
maniyê Salar Ezîz bû, ew kesê ku di 
xwepêşandana nerazîbûnê ya kuştina 
Serdeşt Osman de li pêşiya xelkê û rojna- 
mevanan dimeşiya, heta tu bigihe kuş- 
tina Serbest Mehmûd, Evdilsetar Şerîf û 
Soran Mame Heme û yê herî dawî jî Ser- 
deşt Osman. 

Ji mafê rojnamevan û kes û nasê wan 
e û hem erkê wane jî daxwaza eşkereki- 
rina tawanbarên kuştina wan bikin, lê ne 
ji mafê ti kesî ji me ye wek rojnamevan li 
gor bingehên exalqî û pîşeyî û bi ser de 
yasayê jî, ku bê belge be taybet belgeyên 
ku dadgeh wan tespît dike, kesekî yan 
aliyekî siyasî tawanbar bikin, lewre bi vî 
awayî ev rojnamevan dibe tawanbarê xe- 
rabkirina navê kes û aliyên ku bê belge 
wan gunehbar dike. Ev bingeheke yasayî, 
pîşeyî û exlaqî ye, lê ger em xwe pêve gi- 
rêdayî bibînin. 


Mixalefeta Kurd û operasyon 


D i vê dema ku Rojhilata Navîn ji nû ve 
tê neqişandin, qolincên xwenûjen ne- 
kirina cepheya Kurdî berdewam e. Lê Tir- 
kiye li hember ewqas înkar û helwesta 
xwe ya zalimane jî helwestên serketî yên 
li gora dinyayê datîne. 

Tirkiye ji aliyekî piştgirî da Amerîka-În- 
gilîstanê û dagîrkirina îraqê, ji aliyê din jî 
li Afganistanê di xizmetkirina dagîrkeran 
de qisûrê nake. Lê bi ser vê de jî, dostê 
Ereban e û rola parêzeriya Mislimanan 
pir baş dilîze. Bi ser ku Tirkiye têkiliyên 
herî baş bi Amerîka û Îsraîlê re datîne, 
mixalefeta Kurd wek hevparê Amerîka, 
Yekîtiya Ewrûpa û Îsraîlê tawanbar dike 
û awira gelemperî baş dixapîne. 

Lê Kurd di vê derbarê de lawaz in, ne 
karin doza xwe ya mafdar bi dost û dijmi- 
nên xwe bidin pejirandin, ne jî karin siya- 
set û armancên rasteqîn pêşkêşî gelê xwe 
bikin. 

PKK a ku ketiye derdê teqana îdeolo- 
jiyê, derdê tekoşîna sinifî û derdê Tirkiye 
û dinyayê, ji bo azadiya Kurdan nikare si- 
yasetek netewî û yekgirtî pêşkêşî Kurdan 
bike. Li şûna ku gelê Kurdistanê û dostan 
nêzîkî xwe bike, ketiye nav şerekî bê wate 
ku di şertên îro de serketina wê ne mim- 
kin e. Ji aliyekî bi rêya PJAK'ê şerê îranê û 
ji aliyê din jî wek PKK şerekî bê wate li dijî 
Tirkiye dike. Helbet, ji ber ku Tirkiye û 
îran rêzê ji azadî û mafê desthilatdariya 
Kurdan re nagrin gunehkar in û daxwaza 



azadiya Kurdan jî meşrû ye. Lê tiştê em 
dixwazin bêjin; çima desthilatdariya Ba- 
şûrê Kurdistanê kare têkiliyên baş bi îran 
û Tirkiyê re deyne, lê PKK di çarçova ye- 
kîtiya netewî û îrada netewî de tevnagere, 
mixalefeta wê dike. Li vir tenê gunehbar- 
kirina PKK'ê belkî neheqî be, lê di heman 
demê de şerkirina bi îran û Tirkiyê re ne 
helwestek aqilane ye. Divê neyê jibîrkirin 
ku encama şerê 30 salî bû sedema wêran- 
kirina Kurdistanê, xortên Kurd û girseya 
mirovî bê berpirsiyarî heba kir. 

Em êş û jana îdamkirin û şehîdketina 
xortên xwe yên di nava PJAK'ê de di dilê 
xwe de dijîn, rayedarên îranê û piştgirê 
wê Tirkiyê şermezar dikin. Lê ma ne pê- 
wist e ku em jî çavdêriya mêzêna herêmê 
bikin û li gora wê tevbigerin? 

Di dema îro de ji derveyî vejandina 
kongreyek netewî -ku Kurdên her çar 
parçeyên Kurdistanê karibin tê de bêm 
temsîlkirin- ti çare nemaye. Biryara şer 
yan aştiyê divê ev kongre bide. Li gora 


min şer çareya herî dawî ye û şerê baş jî 
tune ye. PKK helbet di rewşek dijwar de 
ye. Terkirina îdiayên 30 salî, devjêber- 
dana teqanên îdeolojîk û çanda seroka- 
tiyê jê re ne rehet e. Ne rehet e ku wek 
hêzekê têkeve bin emrê gelê Kurd. Heta 
îro jî PKK zehmetiyê dikşîne ku xwe wek 
hêzek netewî ya di bin emrê gelê Kurd de 
bi nav bike. Îdeolojî û serokatî îro jî ji bo 
PKK xala sereke ye. Lê tiştê bibûya ev bû 
ku gerek berjewendiyên netewî yên gelê 
Kurd di ser her tiştî re bûya. 

PKK bi DTP û BDP'ê mewziyek pir gi- 
rîng bi dest xistiye. Xebat û bikaranîna 
derfetên şaredariyên herêmî, berdewa- 
miya xebatên çandî û kulturî û hişyarki- 
rina Kurdan erkek girîng e. Lê mixabin 
enerjiya mirovên me ji bo "Partiya Sîwan, 
derdê çepên Tirk, pirsgirêkên jinan û 
wekî din" û ji bo armanca "berê çepîtî piş- 
tre Kurdayetî, berê Ocalan piştre Kurda- 
yetî" tê serfkirn. Lê nizanin ku piştî 
koçbûna Ocalan wê ev xortên me têkevin 
çi rewşê û hêviyên wan çawa bên kuştin. 
Ji ber vê; rastiya xwedîlêderketina gelê 
Kurd û Kurdistanê ji jiyana kesekî temen- 
dirêjtir û rasteqîntir e. Ji ber ku tenê 
xweda baqî ye. 

* Sitki Zîlan parêzer û nivîskarekî Kurd e. 

Ev nivîs ji "Diyarbakir Haber" hatiye 
wergirtin 

"Derviokrasi^a kurdan 


Çeperast 

1- Welatek - Navekî jinan. 2- Wek zêr baş e, wek zêr e - Kebanî, 
jina malê (berepaş). 3- Xwedayê şer - Mizgeft - Gotinek ecêbma- 
yînê. 4- Bajarekî Rojhilatê Kurdistanê (berepaş) - Li hevgerand, 
li hev pêça (berepaş). 5- Rojek - Navekî mêran, çeleng, jêhatî - 
Sembola elementa Nîkel ê. 6-Fêkîyek, tehlik (berepaş) - Fêkîyek 
darane - Bi Tirkî bajarê mezin. 7- Nîşan û sembola welatekî - Ba- 
jarekî Brezîlyayê. 8- Fersend, mecal - Genimê hêrayî. 9- Kujtin, 
îdamkirin (berepaş) - Nexê zirav (berepaş) - Ne li hindur, dûrî 
malê. 10- Navekî Çînî - Rojnameyek Tirkî - Tav, roj. 11- Navekî 
zilaman, hişmend - Dîroknasekî Rûs. 12- Silava derwêşan (bere- 
paş) - Şik, bi goman - Destnîşana kesê sêyem. 


nîv teqandî, bêtir tên xwendin û 
tikandin. 

Hûn jî dikarin vê yekê bişopî- 
nin gelî xwendevanan, lê bi ya 
min bikin û dilê xwe neêşînin. 

Nimûne, nûçe û nivîsên di der- 
barê pozên şikestî de baş hatine 
tikandin, lê dîsa negihan toza wê- 
neyên tazî. Her wisa jimara 
xwende û tikandina nivîs û wêne- 
yên horiyan bêtir ji yên siyasetva- 
nên Kurdên rojava ên ku tenê 
dizanin partiyên xwe perçe 
werçe bikin, tên tikandin. 

Di Lotikxanê de, dema mirov 
dibe mêvanê horî û perwaneyên 
xwedê, rastiya mirovan eşkere 
dibe, lê li pişt neynika Lotikxanê 
mixabin hin ji me horiyan dikujin. 

Lêkolîna min balkêşe ne wisa! 
Dêmek mirov rewşa wî çi be, bin- 
dest, serdest, birçî û tazî be li dûv 
kêfxweşiya dilê xwe diçe. Hûn jî 
tim û tim li dûv dilê xwe biçin gelî 
xwendevanan, hûn ê tim kêfxweş 
û şad bin, tim serkeftî bin. Bi ya 
min bikin hûn ê ne poşman bin. 


Henek 

Namzetekî parlamentoyê 
derdikeve nav xelkê û pro- 
paganda xwe dike. Ji bo ra û 
dengan bistîne xweş dike û 
ha xweş dike. 

-Hevalno, heger ez bêm hilbi 
jartin ezê zewacê serbest bikim 
Kî bixwaze çend jina bîne bi 
qîma xwe ye. 

Xelk tezahuratê dike. 

-Bravoooooo, her bijî 
loooo! 

- Ezê nehêlim ku hûn her 
roj bixebitin, êdî xebat 
mebat, westan û serêşî namîne. 

-Wey min çavên te xwaro, aferîn, aferîn, herêêêêê! 

-Ezê bikim go tenê hûn rojê Çarşembê bixebitin, rojên din 
betal bin. 

- Oxxxxxxx, aha zilam ev zilam e ha, her bijî cîgerim! 

Yek ji nava civatê difikire, difikire û dibê: 

-Te go tenê Çarşembê? Offfff, law ma her Çarşem dibe babam, 
em ê biwestin wî! 


Silav xaltîka Fatê 

Ez ji Hewlêrê ji te re dinivî- 
sim. Navê min Serdeşt Osman e. 
Wek tu zanî, berî demekê hine- 
kan ez ji devê derî revandim, 
birim Mûsilê û ez kuştim. Niha 
ez di binê axa sar de diricifim, 
diqefilim û difikirim. Çima ku 
min çend nivîs nivîsandibûn û 
dîtinên xwe yên azad anîbûn 
zimên. Xuyaye nivîsên min 
doxîn li hinekan sist kiriye û li 
xweşîya wan neçûye. Ji ber vê jî, 


bêyî ku dozê li min vekin û bi 
rêya dadgehê hesab ji min bix- 
wazin, ez revandim û tir ji min 
berdan, ez kuştim. 

îcar pirsa min ev e xaltîka 
Fatê: Gelo wê kengî Kurd teha- 
milî dîtin û nivîsên azad bikin, 
wê kengî nesîbê xwe ji demok- 
rasî û azadîya fikr û ramanê bis- 
tînin? Lêvên te radimîsim 
Serdeşt Osman 
Goristana Hewlêrê 


Bersiva xaltîka Fatê 

Law Osmano, rehmetnyo, fe- 
qîro û belengazo... 

Berî her tiştî rehma xwedê ji 
te re dixwazim û hêvîdarim wek 
xelat wê xwedê teala 70 horn- 
yên germik û nermik bide te. 

Kurê mino, ma kê ji te re go- 
tibû wan nivîsan binivîse baba? 


Ma tu nizanî ku heta ew pelûla 
kevneperestîya Rojhilata Navîn 
bi serê mede birije, wê Kurd ni- 
karibin têr tirşika demokrasiyê 
bixwin canekem? Ma law Kurd 
û demokrasî? Ma dagîrkerên 
Kurdistanê dixwazin Kurd bibin 
neferên demokrasiyê û tehamilî 
hev bikin ha? Êêêê, gava Kurd 
bibin demokrat û demokrasî bê 
Kurdistanê, helbet wê rista Roj- 
hilata Navîn jî serûbino bibe û 
wê tir ji kevneperestiyê bê ber- 
dan kaka, ma kesek vê dixwaze? 

Werhasilî kelam, dîsa rehma 
xwedê li te be û ciyê te bihuşt be 
cîgerim. 

Te zû koç kir ya Serdeşt Os- 
man, lê ka wê piştî te çend roj- 
namevanên din ji ber lotikên 
xwe bên kuştin, tenê "Dewleta 
kûr û Ergenekona Kurd” dizane 
û xelas... 




Serejêr 

1- Şerkirê azadîyê - Lez, ecele. 2- Wêrekî, cesaretî - Şêranîyek 
(berepaş). 3- Milletek - Çûn û hatina trimbêlan, qelebalix. 4- Nî- 
vîsên Mela Seîdê Kurdî - Tu tîpên bêdeng - Kar, şixul. 5- Rojek - 
Edavgirtina kezebê. 6- Paçik, qumaş - Notayek - Teref, hêl. 7- 
Nîşan, rûdan - Bendav, sînor (berepaş). 8- Ap, mam - Şewqa 
pîroz - Ne kevin, nuh, ecer. 9- Herdem, berdewam (berepaş) - Zi- 
rîna keran (berepaş) - Notayek. 10- Du tîpên “serma” - Sê sertî- 
pên “ordek”ê - Notayek. 11- Şêranîyek - Gotinên ne rast, bêbextî. 
12- Qehremanê çîrokên 1001 şev ê Ereban (berepaş) - Heywa- 
nek kone, dijminê mirîşkan. 


Qado Şêrîn 

Dem wisa 
dixwaze 

X wendevanên hêja, serê we 
naêşînim, ji bo vê kurte nivîsê 
ez bi lêkolînek ecêb û kesan ne- 
dîtî rabûm. Min hemû endamên 
dezgeha xwe ya kesane û taybet 


bi kar anîn; dest, çav, tilî û kom- 
puterek xurt mîna moşekek pa- 
tiryot 6. 

Dîsa serê we neêşînim, ji bo vê 
lêkolîna ha rojê sê çar caran 
dibûm mêvanê wêneyên horiyên 
Lotikxanê, nizanim Lotikxane 
wan horî û wêneyan ji ku peyda 
dike û dilê me diêşîne. De werin 
bibin mêvanê horiyan û hema 
hema qehweyek bi şîr ji destên 
wan venexwin, de werin û kirasê 
xwe neçirînin, hêz û êşa di nava 
xwe de neçelqînin û xemgîn ji bi- 
huşta horiyan derkevin! Jixwe 
jiyan li mirov dibe kerafî, jahr û 
ziqûm û xwekujtin tê bîra mirov. 

Lêkolîna min wisa bû; rojê du 
sê caran dibûm mêvanê wêneyên 
jinên tazî, mêvanê nûçe û nivîsên 
di derbarê siyasetvanên Kurd e, 
da ku jimara xwendevanên herdu 
celeban binasim. 

Piştî vê lêkolînê giham wê 
encam û baweriyê ku wêneyên 
jinên tazî ji nivîsên li ser siyaset- 
van û diruşmeyên mîna balonên 


Xaçepirs 

S aziya Weight Watc- 
hers ku ji navdartirîn 
saziyên taybetmendên 
warê kêmkirina qelewiyê 
ye, dibêje kesên ku hewla 
kêmkirina qelewiya xwe 
didin, dikarin xwarinên 
McDonalds yên wek; 
Chicken Nugget, nanê pê- 
çayî li gel bîberên birajtî 
û herwiha sandwîç a Fish 
Burger jî bixwin. 


Helbet ev pejirandina 
saziya Weight Watchers 
berevajî hemû lêkolînên 
berê ye ku digotin xwari- 
nên lezgîn "Fast Food" 
qelewiyê çêdikin. Her ji 
ber vê yekê jî endamekî 
Hevgirtina Rûbirûbûna 
Qelewiyê ya Australia yê, 
dibêje: "Her çawa be, wê 
ew xwarin her wek berê 
tije rûn û xwê bimînin.” 


Fish Burger mirovan qelew nake 


Ming Ming, 
biguhan ve 
ma 


B eriya çend rojan zaro- 
kekî bi navê Ming Ming 
li welatê Çînê, bajarê Yinc- 
hang ji qatê 8'an ket xwarê 
û bi guhan xwe ve ma hela- 
wîstî. 

Ming Ming li mala xwe yê 
razayî bû, lê dema bapîrê 
wî ji mal derket, ew ji xew 
radibe û diçe di pencerê de 
li bapîrê xwe digere, paşî ji 
nişkan ve ji pencerê dikeve 
xwarê, lê ew di nava hesi- 
nên parastinê yên apart- 
manê de, bi guhan ve 
helawîstî dimîne û nakeve 
erdê, paşî ji aliyê tîma riz- 
garkirinê hat rizgarkirin. 

Şahideke bûyerê dibêje 
min qet bawer nedikir ku 
ev dîmena ez dibînim, rastî 
ye. Di her xulekekê de 
şansê ketina wî zarokî 
hebû û karê tîmên hewar- 
hatinê jî pir zehmet bû. 

S tranbêj Goran Salih, 
piştî peywendiyek evîn- 
darî li gel keçeke Hewlêrî 
xelekên nîşaniyê bi hev gu- 
herandin. 

Stranbêj Goran Salih, 
4 salan ji evîndariyê, 
30 Gulan a 2010'an 


Jinên cîhanê yên herî xweşik Rûs in 

L i gor îstatîkên hûr û zanistî diyar bûye ku xweşiktirîn jinên cîhanê Rûs in, dûv de 
jî jinên welatên; Nemsa, Ukrayna, Moldova, Tirkiye, Azerbaycan, Swêd, Afganistan, 
Brîtanya, Fînlanda, Fransa û Sûriyê tên. 

Heman îstatîk eşkere jî kiriye ku jinên herî kirêt ên cîhanê ji welatên Rojhilata Navîn 
û Afrîkayê tên, ew jî li gor vê rêzbendiyê: Kenya, Tanzanya, Madagaskar, Somalya, 
Oman, Erebistana Siudiyê, Nigerya û Senegal. Di heman rêzbendiyê de, Lubnan di pi- 
leya 20, îraq 24 û Urdun jî di pileya 25'an ya jinên herî xweşik ên cîhanê, tên. 


temaşe kirin. Huner- 
mend, Lady Gaga, bi tele- 
fonê pîrozbahî li wî 
zarokî kir û got "Tu zaro- 
kekî şirînî û xwedî beh- 
reyî, li dû xwenên xwe 
here, baş bixebite, xwe ji 
keçikan dûr bike û gira- 
niya xwe bide vê behreya 
xwe.” 

Zarokê xelkê eyaleta 
Oklahoma, bajarê Ed- 
monton, ne tenê stran bi 
piyanoyê aranje kiriye, lê 
wî beşeke wê stranê se- 
rast jî kiriye. 


B i rêya piyanoyê û lê- 
xistina awazên strana 


"Paparazzi” ya huner- 
mend, Lady Gaga, zaro- 
kekî amerîkî yê 12 salî bi 
navê Greyson Michael, 
karî bi milyonan bikarhê- 
nerên înternêtê bike hey- 
ranên xwe. 


Perçe videoya Michael 
ji çar xolek û nîvan pêk tê 
û bi awayekî amatûrî ha- 
tiye kişandin, piştî ku ew 
di youtube de hat belavki- 
rin, di dema 2 heftiyan de 
bêtirî 11 milyon caran hat 


c Kurd a xelkê Hew- 
ku xwendekara qo- 
naxa yekem a beşê muzîkê 
li Kolêja Hunerên Ciwanên 
Hewlêrê ye, mehr kir. 


L îstikvan a navdara Holly- 
woodê, Angelina Jolie, vex- 
wendina bo xwarina şîvê I 
Qesra Spî, red kir. Angelina 
diyar kir ku ew niha bi ti tiş- 
tekî ve mijûl nîne û hê dest 
bi wênekişandina fîlmê 
xwe yê nû nekiriye:"Lê 
naxwazim herim Koşka 
Spî û li gel vexwarina 
şampanya bi pêkenok, 
mesxere û axaftinên 
hîç û pûç ên Koşka 
Spî, bi kenim."Jolie 
Herwiha got:"Baştir e 
ger dema xwe li gel 
kesên ku pêwîstiya 
wan bi min heye, bi- 
borînim, lê baş nabî- 
nim tevlî xwarina 
şîveke bê sûd û pûç 
bibim." 


Frftirtfçi 

PjUc- 




Hotêla Qesir îmarat zêr 
dide mêvanan 


L i salona hotêla Qesir 
îmarat li Abu Dabî ku 
bêtir milyardêr serdana 
wê dikin, amûreke çêki- 
rina perçeyên zêr hatiye 
danîn, ew alet li şûna 
dirav, perçeyên zêr dide 
mêvanan. 

Aleta ku ji serve bi zêr 
hatiye tamdan, dikare 
320 curên berhemên zêr 
çêbike û giraniya her 
perçeyekê dighîje 10 gi- 
raman, ew li ser daxwaza 
mêvanan tên dirustkirin. 
Hemû zêr ji Almanya diçe 
wir û buhayê wî jî li gor 


bazarên cîhanê tê teqdîr 
kirin. 

Aleta ku niha bi Der- 
hemê Îmaratî kar dike, li 
sala 2009'an li Almanya 
hatibû bi kar anîn. Çêkirê 
vê aletê jî karsazekî Al- 
mane bi navê Thomas Gi- 
esler, ew xwediyê şirketa 
X-Orient Lux Company 
ye. Giesler dibêje "Di de- 
meke nêzîk de wê li ser 
perçeyên zêr mohra bi 
logoyê hotêl a Qesir al- 
îmarat hebe, ew jî wê ji 
rêvîngan re, bibe bîranî- 
neke xweş.” 




























